
Rezumat 


E În studiul nostru am încercat să realizăm o cercetare comparativă asupra contextului juridic şi ideologic 
al sistemului muncii obligatorii a evreilor din Ungaria şi România. În compararea sistemelor serviciului 
de muncă obligatorie din România si din Ungaria am fost cáláuziti în primul rând de convingerea că pe 
teritoriul celor două țări au trăit/trăiesc comunități evreieşti care din punctul de vedere al trăsăturilor 
culturale, lingvistice şi socio-structurale sunt identice/similare, însă în timpul Holocaustului au avut parte 
de o soartă diferită. Prin acest studiu dorim să prezentăm similitudinile şi diferenţele concentrându- 
ne asupra analizei situaţiei serviciului de muncă obligatorie a evreilor din nordul şi sudul Transilvaniei, 
documentând-o cu exemple concrete. 


Abstract 


B This paper proposes to compare the ideological and legal frameworks ofthe Romanian and Hungarian 
Jewish labor service system. The analysis brings into focus Transylvania, a territory which was divided 
between Hungary and Romania in the time of the Second World War. Between 1940-1944 the northern 
part of Transylvania was part of Hungary, while the southern territories belonged to Romania. This 
territory split in two had a Jewish population with common characteristics like their Hungarian language 
and culture and their socio-cultural background. However, their fate in the time of the Holocaust were 
totally different. 

EXCLUSI SI EXPLOATATI 


Munca obligatorie a evreilor 
din Románia şi Ungaria în timpul 
celui de-al Doilea Război Mondial 


E În studiul nostru vom încerca să realizám o cercetare comparativă asupra contextului juridic si ideologic 
al sistemului muncii obligatorii a evreilor din Ungaria si România, analizând totodată caracteristicile 
funcţionării sale. Prezentarea problematicii complexe a muncii obligatorii — incluzând aici si analiza 
asupra destinului din timpul războiului al altor grupuri minoritare (printre care al femeilor israelite) — ar 
fi depășit cu mult cadrul studiului de faţă. 

Comunitățile maghiare, respectiv cele evreieşti de limbă maghiară, au fost destrămate prin noile 
graniţe de stat ce au fost trasate în urma tratatelor de pace de după Primul Război Mondial. La începutul 
celei de-a doua conflagrații mondiale au avut loc noi modificări ale graniţelor, astfel încât harta politi- 
că a comunităţilor evreieşti din Europa Centrală a fost din nou reorganizată. În compararea sistemelor 
serviciului de muncă obligatorie din România si din Ungaria am fost cáláuziti în primul rând de convin- 
gerea cá pe teritoriul celor două ţări au trăit/trăiesc comunităţi evreiești care din punctul de vedere al 
trăsăturilor culturale, lingvistice si socio-structurale sunt identice/similare, însă în timpul Holocaustului 
au avut parte de o soartă diferită. Dorim să prezentăm aceste diferenţe concentrându-ne asupra analizei 
situaţiei serviciului de muncă obligatorie a evreilor din nordul şi sudul Transilvaniei si documentând-o 
cu exemple concrete.! Până în 1940, evreimea preponderent de cultură maghiară a acestor două teritorii 
trăia în interiorul granițelor comune: până la destrămarea monarhiei austro-ungare, în cadrul statului 
maghiar, iar mai apoi, din 1918 până în 1940, între graniţele României Mari. În urma celui de-al doilea 
Arbitraj de la Viena, Transilvania de Nord a fost anexată Ungariei, iar consecinţa acestui act a fost faptul 
că din toamna anului 1940 israelitii din această regiune au devenit victimele Holocaustului din Ungaria. 
Evreii din Ardealul de Sud au împărţit aceeaşi soartă cu israelitii din România. 

În România, atât sistemul serviciului muncii obligatorii, cât și organele de stat de care acesta era 
supravegheat au avut o activitate ad-hoc. Însă în majoritatea cazurilor poate fi remarcat faptul că, desi 
au existat și referitor la creștini anumite reglementări legate de munca obligatorie, sistemul afecta în 
primul rând populaţia israelită. În ceea ce priveşte Ungaria, instituţia muncii obligatorii a forțelor armate 
practicată înainte și în timpul celui de-al Doilea Război Mondial a fost un fenomen cu trăsături unice în 
epocă, atât în ceea ce priveşte dimensiunile, cât si caracterul si organizarea ei. Începând din 1939, gu- 
vernul maghiar a înfiinţat în cadrul armatei unităţi formate din cetăţeni care „nu prezentau încredere” si 
care la început și-au efectuat serviciul în uniformă, dar fără arme. Sistemul complex al serviciului muncii 
obligatorii afecta sute de mii de oameni din ambele țări, cetățeni care din motive politice, religioase 
ori etnice nu erau doriţi în serviciul militar sub arme. Atât în Ungaria, cât și în România, o mare parte a 


1 Prezentarea destinului şi a situației evreilor din afara Ardealului de Sud care au efectuat muncă obligatorie nu constituie 
obiectivul studiului de față. Referitor la serviciul muncii obligatorii din Vechiul Regat şi Transnistria stau la dispoziția 
cercetătorilor mai multe volume de documente în limbile română şi engleză: Ancel 1986, Ancel 2007, Benjamin 1993, 
Benjamin 1996, Șerbănescu 1997, Șerbănescu 1998, Trascá — Deletant 2007, Trascá 2010. 

persoanelor care au efectuat muncă obligatorie era însă de religie iudaică. În cazul persoanelor creştine 
înrolarea la muncă se producea pe baze ideologice. Evreii, însă, au fost chemaţi la muncă obligatorie pe 
baza legilor de protecţie rasială. 

În momentul înfiinţării şi al planificării, acest sistem nu era îndreptat neapărat împotriva vreunui 
grup minoritar. Odată cu intrarea în război a celor două state și prin radicalizarea politicii privind mino- 
ritátile, sistemul a devenit însă tot mai discriminator. În cazul evreilor si al celorlalți minoritari, munca 
obligatorie a devenit adesea scena stigmatizării colective, a umilintelor şi chiar a lichidării. Mai apoi, în 
Ungaria, pe front si în timpul asa-numitelor „marșuri ale morții” a îndeplinit si rolul unei modalități de 
exterminare fizică. Cel puţin o zecime dintre victimele Holocaustului din Ungaria au pierit în urma efec- 
tuării serviciului de muncă obligatorie. În pofida acestui fapt, sistemul nu poate fi considerat, nici măcar 
în perioada 1942-1945, parte integrantă a unui genocid sistematic. Aceeași constatare este valabilă si 
în cazul României, doar că într-o formă și mai accentuată. Sistemul muncii obligatorii din România a fost 
înfiinţat în primul rând cu scopul exploatării forţei de muncă si a competenţelor intelectuale neplátite, 
respectiv în vederea unui profit material. În schimbul unei sume foarte mari de bani, acest tip de muncă 
putea fi răscumpărată, iar în Ardealul de Sud majoritatea persoanelor care au efectuat muncă obliga- 
torie nu a trebuit să părăsească niciodată teritoriul de dinainte de război al României, având astfel — în 
pofida condiţiilor de alimentaţie si de sănătate precare si a atrocitátii manifestate adesea — mari șanse 
de a rămâne în viață. 

Drept urmare a politicii din cele două ţări - manifestate diferit față de evrei — si a funcţiei distincte pe 
care o aveau cele două sisteme de muncă obligatorie, studiul nostru comparativ urmărește două criterii 
filologice. Acolo unde a fost posibil, am elaborat capitole comune (astfel de părţi sunt cele care prezintă 
relaţiile de muncă si tratamentul aplicat persoanelor care au efectuat serviciul de muncă obligatorie); în 
altă parte, însă, am dedicat capitole distincte celor două ţări (privind contextul juridic al sistemului mun- 
cii obligatorii). Atunci când am redactat textul, am căutat să conturăm un studiu care nu se fragmen- 
tează în două unităţi paralele, ci formează un corp unitar şi sistematic, ce poate fi urmărit cu ușurință si 
poate alcătui un cadru de cercetare pentru istoricii care se ocupă atât de sistemul muncii obligatorii din 
România, cât si de cel din Ungaria. 


1. Antecedente 


E În perioada interbelică, în cele mai multe state din Europa, instituția muncii obligatorii constituia o 
practică obişnuită şi cunoscută. Apariția acesteia era justificată de obiective sociopolitice și ideologice, 
precum și de rațiuni economice. Surplusul forței de muncă din perioadele de criză avea drept urmare și 
descărcarea unor tensiuni sociale. Era asigurată forța de muncă ieftină (gratuită), necesară investiţiilor 
infrastructurale importante si activităților sezoniere care nu necesitau calificare (construirea unor so- 
sele, căi ferate, diguri, baraje, desecarea mlaștinilor, instalaţii etc.), constituind în același timp un mijloc 
de îndoctrinare ideologică şi patriotică a generaţiilor tinere. În urma unor antecedente din secolul al 
XIX-lea, în anii Primului Război Mondial au fost înfiinţate — la început în mod voluntar - primele tabere 
studenţeşti de muncă obsteascá si alte organizaţii civile. Din cauza gravei crize socioeconomice apărute 
după război, iar mai apoi, după un deceniu, din cauza crizei economice mondiale, aceste iniţiative au 
căpătat amploare, ajungând tot mai mult sub controlul statului. Primele tabere de muncă în interes ob- 
ştesc de sub conducerea armatei au apărut în Bulgaria, ţară aflată în pragul prăbușirii economice. Aici, 
în anul 1920, a fost impusă prin lege generalizarea serviciului muncii obligatorii (Tarnói 1939, Hilscher 
1933). 

Europa Occidentală și Statele Unite ale Americii și-au îndreptat atenţia spre reducerea șomajului și 
diminuarea crizei socioeconomice. În cadrul sistemelor autocrate ori dictatoriale aflate în formare în 
Europa Centrală, de Sud și de Est, s-a pus însă un accent tot mai mare pe conducerea de stat centra- 
lizată si pe obiectivele militare de apărare naţională. Acest lucru era valabil în special în ţările care în 
urma tratatelor de pace semnate în apropierea Parisului au fost supuse unor restricţii în ceea ce privește 
înarmarea. În Germania nazistă, în iunie 1935, a fost înfiinţat serviciul muncii obligatorii imperiale (Rei- 
chsarbeitsdienst), iar în cadrul acestuia, alături de obiective economice, o importanţă deosebită a fost 
acordată (re)educárii tineretului în spiritul national-socialismului si preinstruirii militare, cu excluderea 

evreilor (Kerekes 1938). Exemplul a fost urmat de mai multe state. Ín anii urmátori, munca obligatorie a 
fost introdusá ín Spania, Polonia, Románia si Ungaria.? 

Însă au existat si anterior în Románia si Ungaria serioase initiative ale statului ori ale civililor referitoa- 
re la crearea unor structuri diverse privind munca obligatorie, activitățile obşteşti ori taberele de muncă. 
În general, toate acestea erau legate de grupările politice sau organizaţiile civile concentrate în jurul 
unor ideologii, care se orientau doar spre un anumit segment al societăţii. in România interbelică, astfel 
de iniţiative veneau din partea organizaţiei cu orientare de extremă dreapta Garda de Fier. La mijlocul 
anilor "30, tinerii din această grupare — organizându-se în grupuri ori tabere de muncă - au prestat munci 
voluntare în satele românești: au renovat casele țăranilor, au reparat drumuri și în mai multe localități 
au contribuit la reînnoirea bisericilor ortodoxe (Veiga 1995: 136 și 219-220, Săndulescu 2008: 86-94). 

Premisele serviciului muncii obligatorii de utilitate publică din perioada războiului se regăsesc în 
cadrul unei legi adoptate în anul 1933. Atunci, Legea asupra organizării naţiunii şi teritoriului pe timp de 
război a dispus ca toate persoanele de peste 18 ani care dintr-un anumit motiv nu-și îndeplinesc servi- 
ciul militar, în caz de război si în vederea apărării naţiunii să poată fi constrânse la efectuarea serviciului 
muncii obligatorii. Convocarea celor duși la muncă, organizarea muncii si împărţirea forței de muncă 
intra în atribuţiile Ministerului Muncii, Sănătăţii si Ocrotirilor Sociale? Un an mai târziu, la 11 mai 1934, a 
apărut legea referitoare la instruirea premilitară, care prevedea educaţia patriotică a tinerilor între 18 și 
20 de ani si pregătirea lor pentru serviciul militar.* Cadrul structural al serviciului muncii obligatorii uti- 
lizate şi în timpul războiului a fost fundamentat de Legea pentru organizarea muncii în folosul obştesc, 
promulgată la 24 martie 1937. Aceasta prevedea pentru fiecare tânăr aflat la vârsta instruirii premilitare 
obligativitatea muncii în interes obstesc pentru cel mult 60 de zile pe an. Desi legea nu punea în practică 
discriminarea rasială şi etnică, declara totuși că persoanele chemate la muncă obligatorie nu pot presta 
munci în folosul minorităţilor naţionale. 

Înainte de intrarea în război serviciul muncii obligatorii din România, mai precis munca în interes 
obștesc, viza în primul rând tinerii cu vârste cuprinse între 18 si 21 de ani, dar legea din aprilie 1933 a 
creat posibilitatea ca, în cazul unui conflict armat, sistemul să fie extins asupra întregii populaţii adulte. 
La 15 mai 1939, conducerea sistemului muncii patriotice a tinerilor de 7-21 de ani - în cazul în care ţara 
ar intra în război - a revenit organizaţiei paramilitare de tineret numite „Straja Ţării”, înfiinţată în 1935 de 
către Carol al II-lea. Adesea, tinerii de vârstă premilitará (în Ungaria aceștia făceau parte din organiza- 
tile paramilitare „Levente”), inregimentati pentru îndeplinirea muncii obștești, desfășurau o activitate 
asemănătoare cu serviciul de muncă obligatorie realizat mai târziu de către evrei. Ordinul Ministerului 
Muncii din România cu nr. 1425 din 3 august 1940 a dispus ca din 2 septembrie, pe teritoriul fiecărui 
judeţ să se înfiinţeze câte două tabere de muncă pentru tinerii premilitari din mediul rural. Într-o tabă- 
ră trebuia să lucreze 50-60 de tineri si să ajute timp de 20 de zile la muncile agricole de pe terenurile 
din împrejurimi (în primul rând la curățarea santurilor, săparea de canale de scurgere), asigurând astfel 
strângerea recoltei de toamnă.” 

La început, noțiunea de muncă obligatorie s-a referit atât la persoanele creștine, cât și la cele israe- 
lite. De la sfârşitul anului 1940 a intrat în vigoare o nouă legiferare privind munca obligatorie a evreilor, 
dar până la 20 iulie 1942 si israelitii au îndeplinit muncă în interes obstesc. Decretul-lege nr. 2068 ce a 
apărut atunci a schimbat însă denumirea muncii, având ca scop diferenţierea între munca în interes 
Obstesc, care educa în spiritul patriotismului tinerii români, și cea prestatá de evrei.? Acest din urmă tip 
de muncă a fost definit de lege ca muncă obligatorie (Benjamin 1993: 97). 

În Ungaria, în cadrul organizaţiilor universitare de dreapta şi al şcolilor superioare, încă din 1919 au 
existat inițiative pentru constituirea unei organizații care să se ocupe de coordonarea muncii obşteşti. 
Începând din anul 1931, Asociaţia „Turul, care grupa organizaţiile ,patriotice" ale studenţilor, şi-a reluat 
programul de organizare a taberelor de muncă studențești. Aşadar, maghiarii aveau o iniţiativă proprie, 
dar - ca si în cazul României - modelul european, mai cu seamă organizarea muncii după modelul 


Pentru o trecere în revistă a exemplelor din Europa vezi Holland 1939. 

Monitorul Oficial al României, 27 aprilie 1933, nr. 96, p. 2942. 

Monitorul Oficial al României, 11 mai 1934, nr. 107, p. 2919-2922. 

Monitorul Oficial al României, 24 martie 1937, nr. 69, p. 2934-2937. 

Monitorul Oficial al României, 15 mai 1939, nr. 110, p. 3148-3149. 

Arhivele Nationale Románe. Serviciul Judetean Covasna, Fond 9, Prefectura Judetului Trei Scaune, dos. 113/1940, f. 35. 
Pentru munca neevreilor din timpul rázboiului si reglementárile privind munca obligatorie, vezi: Bancos 2000: 352-374. 

nazist, a jucat un rol important in evolutia acesteia. Chiar si expresia utilizatá era un calc lingvistic al 
cuvântului german Arbeitsdienst. Conform legilor în vigoare, evreii nu puteau fi exclusi atunci din aceste 
organizații, însă din cauza contextului ideologic antisemit si extremist-nationalist, taberele respective 
practic nu-i primeau pe israeliți, dar nici tinerii de religie mozaică nu aspirau la aceste structuri. În 1937, 
la propunerea lui Bálint Hóman, ministrul culturii din Ungaria, a fost introdusă instituţia muncii de inte- 
res public voluntare.” Aceste organizaţii au intrat din ce în ce mai mult sub controlul statului.'? 

În cea de-a doua jumătate a anilor '30, Ungaria - ca aliat al Germaniei — a declanşat ofensiva împo- 
triva sistemului stabilit în urma Tratatului de Pace de la Versailles. Astfel, a început să-și reorganizeze 
armata, pregătindu-se totodată pentru o posibilă revizuire a graniţelor. Odată cu dizolvarea restricțiilor 
impuse la Trianon, a devenit din nou posibilă recrutarea, utilizarea noilor categorii de arme si înfiinţarea 
unei armate de masă. Sub egida preparativelor de război a început pregătirea unui proiect de lege ce 
reglementa în general toată structura de apărare. În cercul organizaţiilor sociale şi al specialiştilor (de 
dreapta) care se ocupau de această problemă s-au conturat două propuneri strâns legate una de alta: 
1) înfiinţarea muncii obligatorii de interes public (civil), având în primul rând finalitáti în educaţia socială 
şi economia naţională, si 2) în cadrul obligativitátii serviciului militar general, introducerea categoriei 
muncii obligatorii de apărare naţională, al cărei obiectiv era în special protejarea naţiunii. Cu toate că 
proiectele conţineau referiri la concepţiile national-crestine unitare si la statul social bazat pe muncă cu 
caracter corporativ, în acel moment încă nu se vorbise despre discriminare rasială." 

Legea apărării naţionale din anul 1939 a introdus obligativitatea serviciului militar si — alături de 
această obligaţie — conţinea dispoziţii detaliate si în legătură cu alte îndatoriri cetățenești (de pildă, apă- 
rarea antiaeriană civilă, preinstruirea militará).? Dintre toate acestea, destinul evreilor era influențat mai 
cu seamă de articolele generale (vizând persoanele între 14 și 70 de ani de ambele sexe) cu referire la 
prescrierea muncii obligatorii de apărare naţională (§ 87-94) şi de paragraful cu numărul 230, conform 
căruia toti cetățenii maghiari considerati inapti definitiv pentru serviciul militar si care au împlinit 21 de 
ani puteau fi obligaţi la cel mult trei luni muncă obligatorie de interes public în taberele de muncă de 
sub comandamentul armatei.!* Scopul declarat al acesteia era educarea „în spiritul national si militar” a 
tineretului neîncadrat în forțele armate. O importanţă fundamentală avea şi paragraful nr. 141, care în 
cazul unui pericol armat oferea guvernului în funcţie posibilitatea introducerii unor „dispoziţii diferite 
faţă de legile existente" Prin raportare la acest paragraf, după invazia germană din martie 1944 au fost 
emise mai multe sute de ordonanţe ilegale contra evreilor. 

Legea II/1939, care a înființat sistemul muncii obligatorii, era în fapt parte a unei Legi-cadru. Aşadar, 
detaliile aplicării acesteia erau hotărâte de alte ordonante.'^ Sistemul muncii obligatorii era identic cu 
cel al apărării naţionale si a fost condus de Inspectoratul Naţional al Serviciului Muncii Obligatorii de In- 
teres Public (KMOF), ce funcţiona în cadrul Ministerului Apărării Naţionale. Ungaria era împărţită atunci, 
practic, în opt corpuri de armată. Pe teritoriul fiecărui corp de armată, precum și în capitală, era instalată 
o companie de muncă cu atribuţii de interes public. După anexarea Ardealului de Nord au fost înfiinţate 
alte patru formaţiuni militare, iar dintre acestea, trei au fost recrutate de pe acest teritoriu (Bonhardt 
2005). La început, din punctul de vedere al aprovizionării, al echipamentului și al tratamentelor aplicate 
nu se observa nicio diferenţă între cei care făceau parte din detașamentele de muncă obligatorie și 
persoanele înrolate în armată. Se purta uniformă militară dată la rebut, statutul lor special fiind menti- 
onat doar de o literă M de culoare verde de pe reverul vestonului. La început, comandanții de pluton 
ai detasamentelor de muncă puteau fi chiar si ofițeri israeliți care luptaseră pe front, însă atribuţii de 
comandant de companie nu puteau avea decât ofițerii neevrei.!5 


9 Decretul nr. 4.400/1937 VKM. din 28 aprilie 1937 cu referire la Organizaţia Taberelor de Muncă Nationale Voluntare ale 
Studenţilor de la Universităţi şi Şcoli Superioare. In: Magyarországi Rendeletek Tára [Colecţia Decretelor din Ungaria], 
Budapesta, Ministerul Afacerilor Interne, 1937, p. 468-470. 

10 Pentru istoria serviciului de muncă obligatorie universitară si a şcolilor superioare, vezi Szécsényi 2011, Bartha 2010. 

11 Asupra literaturii de specialitate contemporane vezi: Hilscher 1933, Fábry 1938, Tarnói 1939, Szinai 1939. 

12 Legea II din 1939. In: Magyar Törvénytár [Colecţia Legilor Ungariei], 1939. Budapesta, Franklin, 1940, p. 6-128. 

13 Alin. | din 8 230 se referă şi la cei care trăiau pe teritoriul ţării, dar „nu poate fi identificată” cetățenia lor (2). 

14 Dintre acestea, cea mai importantă era Ordonanţa de guvern cu nr. 5070/1939 M.E., intrată în vigoare la 17 mai 1939. 
In: Magyarországi Rendeletek Tára, 1939, vol. I, p. 796-803. 

15 Ordonanţa nr. 2870/1941. M.E., 19 aprilie 1941. In: Magyarországi Rendeletek Tára, 1941, p. 1028-1029. 

Așadar, la început, serviciul de muncă obligatorie nu avea caracter discriminant nici în România, nici 
în Ungaria; a creat însă cadrul juridic ce impunea minorităţilor restricții introduse treptat, iar mai apoi 
excluderea totală. 


2. Constituirea sistemului muncii obligatorii şi contextul juridic 


E Constituirea sistemelor muncii obligatorii din România si Ungaria din timpul războiului a fost influen- 
tatá atât de factori politici interni, cât si de factori externi. În a doua jumătate a anului 1930, în ambele 
ţări a început excluderea evreilor din viața publică, din structurile socio-profesionale si din instituţiile 
publice. În Ungaria, cadrul juridic necesar pentru acest demers a fost creat pentru prima oară în 1938. 
Legea apărută atunci înăsprea regimul de discriminare a evreilor, cu toate cá - mai devreme, în anul 
1920 - şi Legea numerus clausus făcuse deja încercări în acest sens. În România, Legile privind revizuirea 
cetăţeniei din 1924 și 1938 au pregătit înlăturarea hotărâtă a israeliților (vezi: lancu 2000: 102 şi 163, 
Gyémánt 2004: 122). Starea de război rece care însoțea disputele asupra graniţelor, isteria naționalistă 
indusă reciproc si influenţa nazistă au radicalizat în ambele ţări politica privind minoritățile (Case 2009: 
115-123, 182-186). De ambele părţi ale graniţei, cei de religie mozaică formau elementul principal al 
imaginii dușmanului; din acest motiv, în curând a urmat dezarmarea evreilor recrutați: în România deja 
în anul 1939, iar în Ungaria în 1941. Între excluderea israeliților din armată și structurile muncii obliga- 
torii create pentru evrei exista o strânsă interdependentá, deoarece la muncă obligatorie erau chemaţi, 
în primul rând, bărbaţii apti pentru serviciul militar. Totodată, din rândul armatei erau îndepărtați nu 
doar israelitii, ci şi minoritarii, fiind considerati elemente îndoielnice. De pildă, majoritatea maghiarilor, 
ucrainenilor și bulgarilor din România au fost repartizaţi în unități de muncă obligatorie dezarmate, 
necombatante. În Ungaria au împărtăşit aceeași soartă în primul rând slavii şi românii care trăiau pe 
teritoriile reanexate. 


2.1. Cadrul juridic în România 


Cadrul juridic al excluderii populaţiei israelite a fost conceput, imediat după pierderea Basarabiei, a 
Bucovinei de Nord si a regiunii Herţa, prin Statutul Evreilor, decret-lege publicat la 9 august 1940.'5 După 
câteva săptămâni, ţara a suferit şi alte pierderi teritoriale (Ardealul de Nord şi Dobrogea de Sud). Aceste 
pagube grave și neașteptate au provocat porniri antisemite, în special în partea de est a țării. Evreii au 
fost acuzaţi de faptul că simpatizau cu sovieticii, fiind consideraţi astfel responsabili pentru tragedia pe- 
trecută. În mai multe localităţi de graniță au avut loc pogromuri, iar acestea pot fi puse, în primul rând, 
pe seama armatei. Mai multi membri ai unităţilor militare române și-au ucis camarazii de origine israelitá 
(Ancel 2008: 62-64. Cf. Șerbănescu 1997 I: 24-25, 32-59). 

Statutul - la fel ca legile rasiale asemănătoare din Ungaria - a introdus o serie întreagă de restrângeri, 
în urma cărora evreii au fost exclusi din anumite domenii ale vieţii economice si sociale, precum si din 
armată. Conform reglementărilor, persoanele de religie mozaică nu aveau voie să ocupe funcţii publice, 
nu puteau fi membri în consiliile de administraţie ale întreprinderilor de stat si ale celor particulare, nu li 
se permitea să facă comerţ în mediul rural, respectiv nu aveau voie să vândă alcool și alte produse con- 
siderate monopol de stat; în plus, nu puteau fi tutorele unei persoane de religie creștină, nu aveau voie 
să deţină ori să închirieze cinematografe şi nu primeau funcţii de conducere în presă sau în domeniul 
editorial. Totodată, israelitii erau exclusi din asociaţiile sportive nationale si din cele ale armatei. În carne- 
tul de soldá al militarilor evrei a fost stampilatá notificarea „evreu, retras din serviciul militar”? Articolul 
nr. 10 din Statut s-a oprit si asupra obligaţiilor militare. Conform acestuia, persoanele de religie mozaică, 
care au fost excluse din armată, datorau statului o sumă de bani care urma să fie stabilită în funcţie de 


16 Vezi textul legii în Ancel 1986 V: 185-188. 
17 Mărturia lui Leib Zimmer, lucrător la servicii de muncă obligatorie, Yad Vashem Archives, lerusalim O.3/1412, p. 2-4. În 
Ancel 2008: 63. 


Ae ISPM N woRKING PAPERS - 48/2013 


situatia materialá a acestora, sau puteau fi constránse sá presteze muncá obligatorie in favoarea statului 
ori in folosul autorităţilor publice. De dispozițiile de mai sus nu erau scutiți decât evreii si descendenții 
acestora care până la 30 decembrie 1918 au dobândit naturalizarea pe cale individuală și s-au remarcat 
în războaiele purtate de România. Acestora li se permitea să rămână și în cadrul armatei, dar nu puteau 
fi militari de carieră. Nu se cunoaște numărul evreilor excluși din armata română pe baza Statutului. 
Potrivit unor date din 1933, 4,2% dintre tinerii recrutaţi erau de origine israelită (Benjamin 1993: 45-48). 

Statutul a devenit baza juridică a decretelor ulterioare legate de munca obligatorie. Chiar si înainte 
de elaborarea acestuia, un număr semnificativ de evrei erau constránsi de oficialități la muncă obli- 
gatorie fără să existe nicio autorizare legală ori un decret. Acest lucru a devenit o formă de umilire și 
terorizare a comunităţilor evreiești. Israelitii erau adesea dusi cu forța să efectueze muncă fizică - în- 
depărtarea dărâmăturilor, desză peziri, curăţarea străzilor —, fără a se tine seamă de vârstă si sex (Ancel 
2007: 119-120). 

Statutul si Decretul-lege referitor la munca în interes obștesc a evreilor adoptat la sfârșitul aceluiași 
an au definitivat, de fapt, o situaţie existentă deja din 1939. Ca elemente îndoielnice, israelitii recrutaţi 
nu puteau deţine arme de foc si încă din anul 1939 serveau în așa-numitele trupe lipsite de arme" pres- 
tând doar muncă fizică. Primul Decret-lege privind excluderea evreilor din armată și serviciul muncii 
obligatorii efectuat de aceștia a fost emis în data de 5 decembrie 1940, în anii următori apărând însă 
nenumărate completări și modificări. Chiar înainte de publicarea decretului din decembrie, în primele 
săptămâni ale statului national-legionar, în toamna anului 1940, au apărut cele dintâi tabere de muncă 
obligatorie, acestea organizându-se însă doar la iniţiativa primarilor locali, a prefectilor ori a coman- 
dantilor de armată (Geller 2004: 81). Dispoziţiile referitoare la munca obligatorie ale Decretului-lege nr. 
3984 din 5 decembrie 1940 privind statutul militar al evreilor respectau spiritul Statutului. Erau excluse 
din armată şi persoanele de religie mozaică ce se bucuraserá anterior de statutul de exceptati; în plus, 
fiecare evreu avea obligaţia de a plăti o taxă specială, chiar si aceia care ar fi fost inapti pentru serviciul 
militar. Atât armata română, cât şi instituţiile de stat au avut însă nevoie de competențele specialiştilor 
evrei, iar acest lucru nu a fost neglijat nici de această lege. Având în vedere considerente practice, de- 
cretul a exclus din rândul armatei toate persoanele de religie mozaică, dar a decis ca Ministerul Apărării 
Nationale sau instituţiile statului subordonate acestuia să beneficieze de forța de muncă si de cunos- 
tintele specialiștilor evrei. A dispus si plata soldei zilnice pentru israelitii cu pregătire superioară, înrolați 
datorită cunoștințelor de specialitate (Ancel 2008: 85, Benjamin 1993: 95-96). Însă peste două sute de 
ofiţeri evrei — tinándu-si secretă originea sau din cauza unor erori administrative — au servit în continuare 
în cadrul armatei (Ancel 2008: 63). 

La începutul anului următor au fost emise noi reglementări. Decretul-lege nr. 132 publicat de Minis- 
terul Finanţelor Publice în prima zi a rebeliunii legionare, la 21 ianuarie 1941, a precizat obligaţiile per- 
soanelor considerate evrei față de armată si a stabilit în mod concret proporția taxei de scutire de munca 
obligatorie. Articolul 1 a hotărât că, potrivit Statutului Evreilor, în spiritul legii din 5 decembrie 1940 care 
reglementa statutul militar al evreilor si conform legii de faţă, obligaţiile militare si premilitare ale israe- 
liților „se transformă în obligaţiuni fiscale si obligaţiuni de muncă”!* Valoarea obligaţiilor fiscale militare 
a fost stabilită în funcţie de grupe de vârstă. Tinerii de 18-21 de ani care nu prestau muncă obligatorie 
plăteau 6000 de lei anual. Pentru cei cu vârsta între 21 si 24 de ani era prescrisă o sumă de 5000 de lei, 
dar la aceasta se mai adăuga o altă taxă stabilită la 30% din impozitul anual plătit de cel în cauză ori de 
părinţii sau soţia acestuia. Cei de 24-41 de ani plăteau o taxă militară de 3000 de lei si, în plus, 20% din 
impozitul anual propriu sau din cel al soţiei. În cazul bărbaţilor între 41 si 50 de ani nu era stabilită taxa 
militară, aceştia plăteau doar 15% din impozitul lor anual. În mai puţin de două luni, aceste sume fixe au 
fost majorate. Pe lângă sumele fixate procentual, cei între 18 şi 21 de ani plăteau anual 7000 de lei, cei 
între 21 și 24 de ani, 6000, bărbaţii între 24 și 41 de ani, 4000 de lei, iar grupa de vârstă de 41-50 de ani, 
1000 de lei. Toate aceste cifre au fost stabilite pe durata păcii, dar în caz de război orice sumă creștea cu 
5090." Potrivit unor estimări din partea Federaţiei Uniunii Comunităților Evreiești din România, conform 
Legii nr. 132, evreilor li s-a impus o taxă militară de aproximativ 45% — așadar, aproape jumătate - din 
venitul lor anual. Prin urmare, o astfel de impozitare si exploatare a populaţiei evreiești care nu presta 
muncă obligatorie a avut ca urmare, pe de o parte, o puternică privare de venituri, iar pe de altă parte a 
creat o puternică sursă de venit pentru stat (Ancel 2008: 85). Având în vedere faptul cá la sfârşitul lunii 


18 Monitorul Oficial al României, 21 ianuarie 1941, nr. 17, p. 339-341. 
19 Monitorul Oficial al României, 21 ianuarie 1941, nr. 17, p. 339-340, Monitorul Oficial al României, 1 aprilie 1941, nr. 78. 

iunie 1941 Románia a intrat ín rázboi de partea Germaniei hitleriste si a declarat rázboi Uniunii Sovietice, 
ín doar o jumátate de an povara materialá a taxei militare impusá evreilor a crescut apreciabil. 

Decretul-lege emis la 13 februarie 1941 a clarificat situatia evreilor specializati. Medicii, farmacistii, 
inginerii si alti specialişti luaţi la muncă obligatorie în cadrul armatei aveau voie să poarte uniforme, dar 
li se impunea si un semn distinctiv (Benjamin 1993: 103-104).% 

Legislaţia română, care a reglementat de mai multe ori serviciul muncii obligatorii a evreilor, a fost 
completată în primăvara anului 1941 de Legea referitoare la utilizarea si organizarea totală a forței de 
muncă a populaţiei. Decretul nr. 1403 privind organizarea naţională a muncii care a apărut la 15 martie 
1941 se referea la toată populaţia ţării si nu doar la cea israelită. În raportul său trimis la 14 mai către 
lon Antonescu, ministrul de stat Mihai Antonescu afirma că această lege pune bazele unor concep- 
te noi în ceea ce priveşte munca în general si mai cu seamă munca românilor. Legea, concepută sub 
imperiul vremurilor noi și al statului naţional totalitar, considera că munca este obligaţia naţională a 
poporului român care urmărește obiective precum educaţia tinerilor în spiritul naţional, consolidarea 
sentimentelor naţionale și comunitare, dezvoltarea dreptăţii sociale, creșterea productivității, reedu- 
carea elementelor antisociale și parazite etc. (Benjamin 1993: 151). În pofida faptului că doar un singur 
punct făcea referire la evrei (acesta stabilea persoanele cărora li se impune munca obligatorie), legislaţia 
statului român si politica față de evrei au fost întregite cu un element deosebit de important. Munca 
obligatorie, vizând până în acel moment doar la populaţia israelită, a fost extinsă acum la toti locuitorii 
țării (femeile între 20 si 57 de ani si bărbaţii de 18-57 de ani care au fost incorporati în organizaţia Munca 
Tineretului Premilitar).?' Prin toate acestea, utilizarea forței de muncă a evreilor a fost inclusă într-un nou 
sistem, mai extins, în care însă a persistat discriminarea rasială aplicată celor de religie mozaică. O altă 
picanterie a legii este dată de faptul că, în principiu, pentru majoritatea activităților în interes obstesc 
menţionate în lege (drumuri, căi ferate, sisteme de canalizări, regularizarea unor albii, desecarea tere- 
nurilor mlăștinoase şi inundabile, munci agricole, plantaţii, săpături arheologice, reconstrucția zonelor 
afectate de calamitáti naturale) puteau fi chemate atât persoane de religie creștină, cât si mozaică, în 
timp ce tratamentul aplicat acestora din urmă și intenţia cu care se făcea această acţiune erau diferite. În 
spatele utilizării forței de muncă creştine (români) se găseau argumentele patriotice şi cele referitoare la 
educație, pe când trimiterea evreilor în taberele de muncă avea motivații rasiale. 

O reglementare nouă a fost emisă în data de 12 iulie 1941, în momentul în care Consiliul de Miniştri 
al României, sub președinția generalului lon Antonescu, a adoptat Regulamentul asupra Decretului- 
lege privind Statutul militar al evreilor. Regulamentul nr. 2030, publicat la 14 iulie 1941 în Monitorul 
Oficial din România, a rămas valabil până în anul 1944 şi constituia un fel de cadru pentru ordonantele 
cu referire la munca obligatorie care au fost pronunţate mai târziu, adesea cu caracter ad-hoc. Așa cum 
s-a întâmplat în repetate rânduri în anii de după 1938, și textul acestui Ordin de executare a început cu 
precizarea persoanelor care pot fi considerate evrei, afirmând faptul că nicio convertire care a avut loc 
după 9 august 1940 nu garantează exceptarea de sub paragraful legii. Punctul nr. 14 a precizat că mun- 
ca obligatorie prestată de evrei va suplini serviciul militar. Regulamentul a stabilit intervalul de vârstă a 
persoanelor israelite pasibile de muncă obligatorie între 18 si 50 de ani, s-a oprit din nou asupra taxelor 
militare speciale plătite drept scutire de muncă și a fixat perioada serviciului muncii obligatorii. Conform 
acestuia, în general, evreii cu vârsta cuprinsă între 18 si 21 de ani puteau fi convocati în total doar 60 de 
zile pe an; cei între 21 si 24 de ani erau însă chemaţi timp de 180 de zile. Cei între 24 si 26 de ani au pre- 
stat 120 de zile muncă obligatorie, cei cu vârsta de 26-41 de ani, 90 de zile, iar cei care au depășit această 
vârstă, 60 de zile (Benjamin 1993: 159). În caz de mobilizări, război sau concentrări prelungite, decretul 
permitea însă munca obligatorie pe termene nedeterminate. Având în vedere faptul că începând din 22 
iunie 1941 România era în război cu Uniunea Sovietică, perioada anuală de muncă obligatorie stabilită 
pentru diverse grupe de vârstă putea fi oricând prelungită. În anumite regiuni, de exemplu în orașele 
Braşov sau Lupeni din Ardealul de Sud, la serviciul muncii obligatorii erau chemaţi adesea și bărbaţii de 
50-60 de ani (Ancel 2008: 348). 


20 Competența specialiştilor evrei era de neînlocuit în economia românească, fapt ce a determinat un tratament diferit 
chiar şi în perioada de după Holocaust. Fără doar şi poate, vom invoca valul de emigrare spre Israel care a început 
în anul 1949. Statul român a permis atunci din nou emigrarea, dar inginerii evrei nu aveau voie să plece. Vezi: loanid 
2005: 60. 

21 Monitorul Oficial al României, 15 mai 1941, nr. 113, p. 2608-2611. 

Dupá intrarea in rázboi a crescut numárul persoanelor care au primit ordin de chemare, iar acest 
lucru poate fi pus, pe de o parte, pe seama nevoii de fortá de muncá ieftiná ori gratuitá, iar pe de altá 
parte se intámpla din cauza intentiei de a umili si de a reprima anumite grupuri sociale evreiesti. La 8 
august 1941, Marele Stat Major a emis dispozitii privind punerea ín practicá a regulamentului referitor la 
statutul militar al evreilor. Conform acestor dispozitii, concentrarea la muncá obligatorie a persoanelor 
cu ocupaţii dubioase sau necunoscute care „hoinăresc pe străzi ori își pierd timpul prin cafenele” va fi 
rezolvată prioritar (Trascá 2010: 43). Formularea respectivă era valabilă și în cazul celor cu ocupații libe- 
rale; în consecinţă, în această perioadă și în Ardealul de Sud au primit ordin de chemare un număr mare 
de ziariști şi în general intelectuali. Aşadar, la fel ca în Ungaria, sistemul era şi aici destinat eliminării si 
disciplinării intelectualilor care deveneau o „problemă” pentru putere. 

La 14 august 1941, Statul Major a ordonat trimiterea la muncă a tuturor evreilor internați în tabere, 
indiferent de motivul internării (Trascá 2010: 229-230). 

În timp ce avea loc exterminarea evreilor din Bucovina şi Basarabia, la 5 septembrie 1941, deciziile 
luate la o întâlnire interministerială din București au adus o nouă cotitură în sistemul muncii obliga- 
torii. La întâlnirea care s-a desfășurat sub preşedinţia generalului lon Boiceanu, secretarul general al 
Ministerului Apărării Naţionale, și la care au luat parte ministrul muncii, ministrul de finanţe si ministrul 
de interne, s-au luat hotărâri privind creşterea numărului de evrei concentrați la muncă obligatorie și 
înfiinţarea unor lagăre de muncă distincte pentru ei (Ancel 2008: 343). Referitor la acest lucru, Decretul- 
lege nr. 3205 publicat la 15 noiembrie a distribuit controlul si conducerea muncii obligatorii destinate 
israeliților între două organisme ale puterii: Marele Stat Major și Ministerul Muncii. Statul Major era res- 
ponsabil cu înființarea, conducerea și încorporarea batalioanelor de lucrători, precum și cu disciplina în 
rândul celor recrutaţi, iar ministerul se ocupa de organizarea muncii. În vederea organizării activităţii, în 
cadrul Ministerului Muncii a fost creat un inspectorat distinct sub denumirea de Inspectoratul General 
al Taberelor şi Coloanelor de Muncă Obligatorie (Ancel 2008: 345). Taberele care funcționau în cadrul 
inspectoratului se aflau sub comandă militară, iar cei care prestau aici muncă obligatorie cădeau sub 
incidenţa disciplinei militare. 

Primul an al sistemului muncii obligatorii pentru evrei a avut un efect negativ asupra economiei 
nationale românești. Consecințele înlăturării rapide a forței de muncă israelite din structurile economiei 
naționale române nu au trecut neobservate nici de germani. Baronul Manfred von Killinger, ministrul 
plenipotenţiar german la Bucureşti, relatează în data de 6 mai 1941 la Ministerul german al Afacerilor 
Externe faptul că lon Antonescu intenționează să trimită în Basarabia 60 000 de evrei la construcţii de 
drumuri. Din acest motiv, prefectii de jandarmerie au si început mobilizarea evreilor apti de muncă, dar 
concentrarea acestora cauzează deja importante pagube economiei nationale românești (Traşcă - De- 
letant 2007: 250). Conform ordinelor emise de Marele Stat Major la 8 august 1941, erau exceptati de la 
ordinul de chemare evreii care lucrau în fabrici și produceau bunuri pentru armată, precum și persoa- 
nele israelite care lucrau în uzine românizate și erau indispensabile din cauza profesionalismului lor.? 
Totodată, scutirea provizorie era valabilă și pentru angajaţii evrei din instituţiile bancare considerate 
importante de către Banca Naţională Română (Trascá 2010: 43). În pofida acestui fapt, corupţia infiltratà 
în toate structurile, faptul că specialiștii evrei erau de neînlocuit, iar în taberele de muncă organizarea 
era necorespunzătoare au făcut imposibilă apariţia unui sistem funcţional. Tot din această cauză, înce- 
pând cu 23 decembrie 1941, taberele de muncă obligatorie au fost desființate temporar. În ianuarie anul 
următor, Inspectoratul Taberelor de Muncă subordonat Ministerului Muncii a preluat conducerea siste- 
mului. La 4 martie 1942, ministerul a ordonat ca în cazul muncii naţionale să fie revizuită situaţia evreilor, 
ceea ce - printre altele — a avut drept consecinţă și creșterea taxelor plătite pentru scutirile de munca 
obligatorie (Ancel 2008: 349). La 21 aprilie 1942, supravegherea muncii obligatorii a ajuns din nou în 
competența Marelui Stat Major, ceea ce a impus din nou verificarea scutirilor şi o nouă reglementare a 
sistemului. Potrivit directivelor lui lon Antonescu, în intervalul mai-iunie 1942, 20 000 de evrei din toată 


22 În cazul României, românizarea se referea la excluderea minorităţilor nationale, in special a evreilor, din viaţa econo- 
mică și din poziţiile de conducere, așadar teoretic nu corespundea doar arianizării. La fel, și Centrul Naţional de Ro- 
mânizare înfiinţat în anul 1941 a dus, în primul rând, la naţionalizarea și administrarea bunurilor evreiești expropriate 
(imobile, terenuri, unități industriale si agricole și anumite bunuri mobile); tot Centrul a gestionat și averea germanilor 
repatriați în cel de-al Treilea Reich si pe cea a bulgarilor căzuți victime ale schimbului de populaţie. Bancos 2000: 143- 
144, Friling — loanid — lonescu 2005: 191-192, Ancel 2008: 155-157. 

tara au fost organizati ín detasamente de lucru a cáte 500 de oameni si dusi la muncá pentru reparatii 
de drumuri si cái ferate (Trascá 2010: 46). 

Dispoziţiile generale emise de către Statul Major în iunie 1942 au încercat în câteva rânduri să organi- 
zeze - într-o oarecare măsură - instituţia muncii obligatorii. Pe baza vârstei, a ocupației si a altor criterii 
s-a hotărât la ce distanţă de domiciliu vor fi duși evreii la muncă, iar cunoştinţele lor de specialitate au 
fost utilizate mai bine decât înainte. O schimbare pozitivă a adus specificarea faptului că în taberele de 
muncă externe, așadar la distanțe mai mari de domiciliu, vor fi trimişi doar bărbaţii între 20 și 40 de ani. 
Noi reglementări au apărut si în ceea ce privește condiţiile existente în taberele de muncă obligatorie. 
Au fost stabilite noi reguli privind problemele legate de alimentaţie, soldă, programul zilnic de lucru 
(9 ore) și modul de disciplinare (pentru încălcarea regulilor de disciplină în muncă era prevăzută o pe- 
deapsă corporală, iar pentru abaterile mai grave - de pildă, pentru absente nemotivate -, deportări în 
Transnistria).? Conform reglementărilor din luna iunie 1942, unele subunități ale armatei aveau posibili- 
tatea de a concentra la muncă obligatorie si femeile între 18 si 40 de ani.2 Criteriile de scutire au devenit 
mai clare; totuși, noile reglementări au dat posibilitate autorităţilor militare de a revizui și de a revoca în 
anumite cazuri aceste scutiri. 

De-a lungul anilor, atât destinaţia instituţiilor de colectare a taxelor militare speciale, cât şi cea a 
sumelor adunate a fost de mai multe ori modificată. Potrivit Decretului-lege privind statutul militar al 
evreilor din 5 decembrie 1940, taxele de scutire au fost stabilite, pe baza listelor aflate la Centrele de 
Recrutare, de către Ministerul de Finanţe (Benjamin 1993: 95). La data de 24 noiembrie 1941, în presa 
națională din România a apărut comunicatul guvernamental care a stabilit cuantumul taxei de scutire la 
1% din venitul anual al solicitantului. Potrivit acestui comunicat, cei care nu plăteau taxa puteau fi trimiși 
la muncă obligatorie, iar cei care erau inapti pentru muncă și nici nu puteau plăti erau deportaţi (Ancel 
2008: 345). În cele din urmă, taxa de scutire a crescut. Însă ceea ce i-a afectat într-un mod si mai grav pe 
evrei a fost verificarea frecventă a scutirilor, deoarece la fiecare nouă revizuire, taxa trebuia plătită din 
nou. Pentru aceste verificări a fost înfiinţat un nou organ de stat distinct. Sub supravegherea lui Radu 
Lecca, împuternicitul guvernului pentru reglementarea regimului evreilor, în primăvara anului 1942 au 
fost constituite mai multe comisii: una centrală, care funcționa la Bucureşti, iar altele judeţene, constitu- 
ite din reprezentanţii Centrului National de Românizare, ai Camerelor de Comerţ și ai Birourilor pentru 
Forța de Muncă. Suma de bani pusă în joc era considerabilă, ceea ce reiese si din faptul că aceste comisii 
organizate de Lecca si de Marele Stat Major se aflau — în adevăratul sens al cuvântului — într-o competiție 
pentru a emite documentele de scutire și a colecta taxele (Ancel 2008: 347). Odată cu creşterea cheltuie- 
lilor militare si prin faptul cá birocratii care administrau problemele de muncă obligatorie a evreilor erau 
din ce în ce mai ahtiati după bani, a sporit și numărul scutirilor. În anul 1942, numărul celor scutiţi de 
munca obligatorie era de 20 036, în 1943 de 25 895, iar în anul 1944, 40 000 de evrei erau eliberaţi deja 
de obligația de a mai efectua acest tip de muncă (Trascá 2010: 50, Geller 2004: 96). 

La 19 august 1943, Radu Lecca și I. D. Enescu, ministrul subsecretar de stat al Departamentului Mun- 
cii, au dispus ca în privinţa femeilor israelite cu vârsta cuprinsă între 16 și 60 de ani să fie introdusă „dova- 
da de scutire de muncă obligatorie şi autorizarea de exercitare a profesiunii”. Evident, această scutire nu 
putea fi obținută decât tot prin achitarea unor taxe mari, acestea oferind proprietarului, în locul muncii 
obligatorii, permisiunea de a obține angajamente de muncă si de a lucra ca întreprinzător (Benjamin 
1993: 245).2 O parte însemnată a sumelor uriașe adunate din aceste taxe se scurgea prin canalele co- 
ruptiei fără a putea fi controlate. Din acești bani însă au fost acoperite cheltuielile cu dotarea mai multor 
instituţii de stat din România, precum și diferite cheltuieli făcute de guvern. Maria Antonescu, soţia lui 


23 La ordinul Marelui Stat Major au fost deportaţi din Ardealul de Sud şi din Vechiul Regat în Transnistria 350 de evrei care 
au întârziat câteva ore sau zile la serviciul muncii obligatorii. Geller 2004: 93. 

24 În cazul femeilor israelite, datoria generală a serviciului muncii obligatorii fusese prescrisă deja şi de reglemetarea din 
14 mai 1941. Atunci, limita de vârstă a fost stabilită la 20-57 de ani, cu excepţia femeilor care sufereau de o boală care 
le împiedica să lucreze ori aveau copii mai mici de 10 ani. Geller 2004: 89. 

25 În cazul evreilor angajaţi, al celor care aveau profesii liberale ori erau angajatori şi erau scutiţi sub această formă de 
munca obligatorie au fost stabilite diferite sume de bani. De pildă, la mijlocul lunii ianuarie 1944, 25 de femei angajate 
din Sighişoara au primit dispensă şi permis de muncă. Ele au plătit câte 7 010 lei fiecare. Această sumă era alcătuită 
dintr-o taxă de eliberare de 5 000 de lei, o taxă de înregistrare de 2 000 de lei şi un timbru de 10 lei pentru chitantá. 
Pentru cei cu profesii liberale taxa de eliberare a documentului se ridica la 10 000 de lei. Arhivele Centrului pentru 
Studiul Istoriei Evreilor din România (în continuare: ACSIER), Bucureşti, fond III, dos. 1220, f. 6-8. 

lon Antonescu, si-a finantat actiunile caritabile tot din taxele de scutire de munca obligatorie (Ancel 
2008: 347). 

Afacerea cu dispense a corupt si o parte a conducerii israelite. Ancheta impotriva medicului Adal- 
bert Kállay, fost director al Centralei Evreilor din judetul Arad, iar la acel moment inspector regional in 
cadrul aceleiași instituţii, a început la sfârşitul lunii iulie 1944. Până în 1941, Kállay a practicat medicina 
în București; iar atunci s-a mutat în Arad. La 29 iulie 1944, inspectorii Radu Dragnea si Ilie Imbrescu s-au 
deplasat la Centrala Evreilor din Arad pentru a ancheta cazul lui Adalbert Kállay și Jenő (Eugen) Singer. 
Au luat legătura cu șef-rabinul Miklós (Nicolae) Schönfeld și cu mai multe persoane din comunitate, 
aflând în cele din urmă că toti erau nemulțumiți de activitatea lui Kállay si Singer. Totodată au descope- 
rit — pe baza celor spuse de evreii din Arad care proveneau din Vechiul Regat - și faptul că în rezolvarea 
diverselor probleme, Kállay îi favoriza pe israelitii care simpatizau cu maghiarii. Infractiunile săvârșite de 
Kállay Adalbert au început să fie cercetate pe baza unei reclamaţii. Au fost descoperite grave abuzuri 
financiare: cei de la conducerea Centralei Evreilor Arad nu puteau justifica cheltuielile. S-au constatat 
probleme si în ceea ce priveşte emiterea adeverintelor de scutire de serviciul muncii obligatorii, deoa- 
rece în cazul anumitor persoane nu puteau fi stabilite criteriile potrivit cărora era acceptată ori refuzată 
emiterea actelor de scutire. În afară de toate acestea, s-a aflat și faptul că unele facturi au fost falsificate: 
sumele înscrise pe factură erau, în realitate, mai mici decât cele primite pentru scutiri. La 16 august 1944, 
persoanele responsabile de anchetă au propus suspendarea lui Kállay din funcţia de inspector si inter- 
narea lui în lagăr până când instanţa va lua o hotărâre în cazul lui, cerând totodată înaintarea cazului 
la procuraturá și începerea procedurii penale. Un alt caz asemănător întâlnim la Timișoara, unde con- 
ducerea comunităţii a fost acuzată de către avocatul evreu Albert Vălean de desfășurarea unor afaceri 
dubioase legate de distribuirea de carnete de scutire. 

Pentru a scăpa de munca obligatorie, multi evrei au recurs la falsificarea actelor personale (anul nas- 
terii, adresa) si nu s-au prezentat la comisia locală de recrutare. Oficialitátile române au încercat să des- 
copere persoanele ascunse întreprinzând frecvente razii în fabrici, magazine, pieţe ori în diverse alte 
locuri publice. În Gazeta evreiască, organul de presă oficial al Centralei Evreilor din România, apăreau 
permanent listele cu numele persoanelor care nu s-au prezentat la munca obligatorie (Geller 2004: 92). 

O altă modalitate posibilă si frecvent utilizată pentru evitarea muncii obligatorii sau pentru schim- 
barea muncii externe cu cea internă era mituirea oficialităților. De pildă, la Tribunalul Militar al Coman- 
damentului General al Corpului 4 Armată, la jumătatea anului 1942 au fost judecaţi 1 500 de evrei care 
erau acuzaţi de neglijarea datoriei muncii obligatorii. Din cauza acestei situaţii, la consfătuirea din 9 iulie 
1942, Radu Lecca, delegatiile venite din partea Marelui Stat Major, principalii reprezentanți ai Poliţiei si 
ai Jandarmeriei, ai Tribunalului din Ilfov, ai Centrului Naţional de Românizare și ai Oficiului Central de 
Românizare au luat decizia de a pune în practică măsuri drastice referitoare la abaterile săvârșite. Actul 
adoptat aici a dispus ca evreii care „au încălcat legea" să fie deportaţi într-un lagăr care a fost organizat 
în iunie 1942 anume în acest scop la Slivina din Transnistria (Trascá 2010: 47-48). Conform Decretului- 
lege apărut la 3 februarie 1943 si prevederilor acestuia emise la 24 februarie, au fost stabilite sancţiunile 
de care erau pasibile persoanele israelite ce nu au respectat ordinul de chemare ori au evadat. Potrivit 
acestora, în vreme de război era considerată dezertor orice persoană care lipsea nemotivat mai mult de 
o zi de la detașamentul său de muncă ori din unitatea industrială sau agricolă în care-și desfăşura acti- 
vitatea. Totodată, erau socotiți dezertori și muncitorii care, în urma unui concediu sau a unei zile libere, 
nu s-au prezentat la unitate ori nu au răspuns la ordinul de chemare în interval de două zile. Pe timp de 
pace, regulamentul prevedea o pedeapsă cu închisoarea; pe timp de război, însă, așadar între 1941 și 
1944, abaterile de acest gen atrăgeau după sine condamnarea la moarte şi confiscarea tuturor bunurilor 
(Șerbănescu 1998: 132-133). 

Abia in anul 1943 poate fi observatá o clarificare a sistemului muncii obligatorii din Románia, iar 
apogeul în funcţionarea acestuia a fost atins doar în ultimii doi ani de funcţionare. În paralel cu nevoia 
crescută de forță de muncă impusă de război, a crescut și numărul celor care prestau muncă obligatorie 
(în același timp, din cauza corupției și a ahtierii după bani a birocratilor români s-au înmulţit si scutirile). 
În marile oraşe au fost constituite mai multe sute de batalioane de muncă forțată, în mediul rural au fost 
înfiinţate zeci de astfel de unităţi, precum și tabere, iar în fabrici, locul bărbaţilor creștini recrutaţi în ar- 
mată era ocupat adesea de evrei (Ancel 2008: 353). Pe timp de iarnă, evreilor care nu au fost înrolați, dar 


26 ACSIER, fond. III, dos. 1165, f. 1-74. 

şi persoanelor din detașamentele de muncă obligatorie li s-a impus să lucreze la deszăpeziri. Din anul 
1943, spre aceste munci erau îndrumați deja și elevii cu vârsta de 16 ani (Șerbănescu 1998: 130). În mai 
1944 erau constránsi la muncă obligatorie si cei între 15 si 55 de ani, iar mai apoi această obligativitate 
s-a extins si asupra celor de 55-65 de ani (Geller 2004: 83, Trascá 2010: 839). 

În ceea ce priveşte sistemul muncii obligatorii din România, din punct de vedere juridic pot fi dife- 
rentiate mai multe etape. Până la data de 1 august 1941, munca obligatorie în interes obştesc începută 
din septembrie 1940 (legal din decembrie) intra în competenţa Ministerului Apărării Naţionale, după 
care Antonescu a delegat această atributie Ministerului Muncii. Destul de repede s-a dovedit însă că 
aparatul ministerial este depăşit de situație; aşadar, la 6 august, conducerea a fost preluată de Marele 
Stat Major. Câteva săptămâni mai târziu, la jumătatea lunii noiembrie 1941, a fost luată o nouă decizie, 
potrivit căreia Marele Stat Major si Ministerul Muncii au realizat împreună supravegherea si conducerea 
sistemului muncii obligatorii. În anul următor, de la 1 ianuarie până în aprilie, această structură institu- 
tionalá a trecut în competenţa Inspectoratului General al Taberelor și Coloanelor de Muncă Obligatorie 
care funcţiona în cadrul Ministerului Muncii, iar mai apoi în cea a Marelui Stat Major (Şerbănescu 1997. 
II: 305-307 si 316-323). Din 24 noiembrie 1942 până la ieşirea României din război, supravegherea ac- 
tivitátii din sistem a fost împărţită între trei organisme: Comisia Interministerialá care lua decizii în ca- 
zul unor chestiuni generale și probleme-cheie, Radu Lecca, responsabil pe probleme evreiești, care se 
ocupa de emiterea adeverintelor si de colectarea taxelor de scutire, si Marele Stat Major, care avea în 
atributie organizarea serviciului de muncă obligatorie (Trascá 2010: 49, Stan 2010: 136). 


2.2. Cadrul juridic în Ungaria 


În Ungaria, elementele îndoielnice din punct de vedere politic (muncitori organizaţi, membri ai miş- 
cărilor de stânga) și evreii acuzaţi în mod colectiv de aceleaşi lucruri erau folosiți încă din toamna anului 
1919 - din primele zile ale regimului ,contrarevolutionar" - în serviciile dezarmate. În Armata Naţională 
a lui Miklós Horthy, guvernatorul de mai târziu, s-au si constituit primele detașamente de muncă de tip 
militar.” Această tendinţă a fost susţinută si de primul guvern al lui Pál Teleki. În discursul sáu electoral, 
acesta a afirmat că „elementele care au fost calificate ca îndoielnice la recrutare” vor fi organizate în 
batalioane de muncă. În opinia lui, prin această decizie putea fi rezolvată si problema somajului.?? Însă 
datorită relaxării din 1921, proiectul a fost scos de pe ordinea de zi a guvernului. 

În perioada interbelică, situaţia evreilor din armata maghiară nu era reglementată de nicio lege ori 
decret. În pofida acestui fapt, în tot acest timp era valabil principiul „plafonului de sticlă”: cei de religie 
mozaică nu puteau aspira la un grad superior în ierarhia militară. Aproximativ 5% din elita militară ma- 
ghiará care a participat la cea de-a doua conflagrație mondială (generali de corp de armată, Statul Major, 
Ministerul Apărării Naţionale) aveau, conform legilor rasiale, origine evreiască, însă nu erau de religie 
mozaică (Szakály 1987: 68-70). Datorită trăsăturilor socioculturale specifice ale evreilor si în condiţiile 
unor intense presiuni asimilatoare față de militarii de carieră, cei de religie iudaică erau subreprezen- 
tati chiar si printre ofiţerii din perioada Monarhiei Austro-Ungare. Dintre ofiţerii cu origine evreiască 
însă - in mod unic în Europa -, multi au ajuns în poziţii înalte.” Unul dintre aceștia, baronul Samu Hazai 
(1851-1942), a devenit în anul 1910 ministrul apărării nationale. La sfârşitul unei vieţi îndelungate a mai 
trăit umilitoarea experienţă de a-și vedea nepotul dezarmat și concentrat într-o tabără de muncă obli- 
gatorie (Balla 2010: 153-154). 

Sub ministeriatul lui Gyula Gömbös (1932-1936), în interiorul Ministerului Apărării și în conducerea 
Statului Major s-a produs o schimbare generationalá parţială, în pozițiile de conducere ajungând adepti 
inflácárati ai national-socialismului si ai rasismului antisemit. Armata pătrunsă de spiritul extremismului 
de dreapta a devenit unul dintre principalele locuri de propagare a recomandărilor și a proiectelor de 


27 La 6 decembrie 1919, Horthy a dispus constituirea a patruzeci de detaşament de muncă, având fiecare câte 150 de 
muncitori. Karsai 1962: VII-XIV. 

28 Az 1920. évi február hó 16-ára hirdetett Nemzetgyűlés Naplója [Stenogramele Adunării Nationale convocate în 16 
februarie 1920], vol. IV, şedinţa nr. 69, 22 iulie 1920. 

29 Erau evrei 0,6% dintre ofiţerii de carieră şi 20% dintre militarii în rezervă. 25 de ofiţeri de origine evreiască au ajuns la 
rangul de general. Pentru aceasta vezi: Deâk 1993: 246. 

lege antievreiesti. Aplicarea acestora a fost realizatá in cadrul armatei conform unor principii si mai stric- 
te, punându-se în practică dispoziții care depáseau reglementările în vigoare. 

La puţin timp după apariţia Legii apărării nationale deja amintite (11/1939), a fost înaintat Parlamen- 
tului maghiar cel de-al doilea Proiect de lege evreiască (IV/1939). Din perspectiva armatei, paragraful nr. 
5 era deosebit de important, deoarece acesta îi excludea pe evrei din serviciile statului. Conform aces- 
tuia, Regulamentul de aplicare redactat în cadrul Ministerului Apărării Naţionale a interzis să li se poată 
acorda evreilor grade de ofiţeri sau subofiteri. Premergător emiterii acestei dispoziții au existat contro- 
verse importante pe această temă. Problema centrală a discuţiilor era modul de folosire a evreilor: să fie 
utilizați în serviciile dezarmate ori să li se acorde rolul tradiţional al, popoarelor auxiliare”. Potrivit acestor 
discuții, israelitii ar fi trebuit să-și execute serviciul militar în formaţiuni separate, împărţiţi în mod egal 
între unităţile de rang mai înalt, ar fi făcut parte din avangardă, așadar ar fi slujit în condiții deosebit de 
periculoase, neavând voie să ocupe posturi de conducere sau de importanţă strategică. În sfârşit, Re- 
gulamentul a hotărât ca evreii care au primit calificativul de apt pentru serviciile militare să fie împărțiți 
direct proporțional (max. 5-10%) între unităţile de luptă, iar cei inapti ori cei al căror număr depășea 
efectivul să fie organizaţi în unități de muncă distincte. Nici într-un caz nu puteau îndeplini serviciul mi- 
litar având poziţii de încredere, mai puţin periculoase (servicii de transmisie, ordonanţă, administraţie) 
sau făcând parte din unităţile protejate (unităţi de tancuri si aeriene, formaţiuni de grăniceri etc.). În 
ultimul caz era vorba, de fapt, despre menţinerea unei stări deja existente, deoarece și anterior evreii 
erau complet excluși atât din unităţile de elită cu arme, cât și din trupele de jandarmerie atent selectate 
din punct de vedere ideologic şi al originii. 

În armata maghiară, care avea atunci un efectiv de puţin peste o sută de mii, evreii erau mult subre- 
prezentaţi (în total 2 292 de persoane, 2,24%, negradati, cu excepţia a 41 de persoane). Printre specialisti 
(medici, ofițeri agronomi etc.) doar în contingentele de rezervă şi în cele pasive puteau fi israeliti.?! Înain- 
te de 1941, o mare parte a evreilor — spre deosebire de modelul german, italian si român - au mai parti- 
cipat cu arma în mână la acţiunile întreprinse de armata maghiară, incluzând aici și operaţiunile militare 
din Slovacia de Sud (Felvidék), Transcarpatia/Subcarpatia (Kárpátalja) si Ardeal (Erdély) (1938-1940). În 
același timp, tot mai mulţi evrei erau obligaţi la serviciu militar în unitățile dezarmate. 

În primăvara anului 1940, Ministerul Apărării, care se pregătea de război din cauza conflictului de 
frontieră románo-maghiar, a dispus constituirea unor detașamente de muncă speciale, formate din sol- 
dati si ofițeri evrei neincorporati. Această denumire făcea distincţia faţă de unităţile de muncă obliga- 
torie neevreiesti (nationale). Până în iulie 1940 au fost constituite 60 de asemenea unităţi. În 23 august, 
când tensiunile au atins apogeul, a fost emisă o dispoziție confidențială referitoare la recrutarea pentru 
serviciul de muncă obligatorie a evreilor neincorporati si neinstruiti. Israelitii mai tineri care puteau pres- 
ta muncă fizică (şi în condiţiile normale puteau îndeplini serviciul militar) au fost organizaţi în detasa- 
mente de muncă de campanie, iar cei mai în vârstă, ori cei care erau apti doar pentru serviciile auxiliare, 
în companii naţionale. Până la sfârşitul anului, numeroși soldați de rând de religie mozaică care au luat 
parte la ocuparea Ardealului au fost demobilizati, iar majoritatea au fost imediat chemați la munca obli- 
gatorie. În urma unui decret apărut în toamna anului 1940, specialiştii evrei indispensabili (medici, ingi- 
neri, conducători auto etc.) care nu făceau parte din contingentul activ (aflaţi în rezervă) au fost utilizaţi 
în armată în funcţie de meseria lor. Evreii care nu erau de încredere (însemnați cu B) au fost încadrați 
în unitățile speciale de muncă obligatorie.“ Aceste unități au devenit treptat formaţiuni cu caracter 
disciplinar, prin care se realiza controlul grupelor considerate cele mai periculoase din punct de vedere 
politic (în primul rând cei de stânga și evreii). 

În decembrie, în cadrul batalioanelor de muncă obligatorie de interes public au fost înfiinţate asa- 
numite detașamente mixte, formate exclusiv din evrei.* Dispoziţiile interne confidentiale amintite, ale 
Ministerului Apărării, pot fi considerate măsuri ilegale și antisemite, deoarece, în acel moment, nici prin 
lege si nici prin vreun ordin guvernamental nu era autorizată o astfel de măsură discriminatorie.** Alături 
de evrei a fost stigmatizată si o bună parte a minorităţilor nationale: erau considerati inapti pentru ser- 


30 Ordinul nr. 26149- | -1939- HM [Ministerul Apărării, în continuare: MA], 23 septembrie 1939. Karsai 1962. I: 102-105. 
31 Regulament prez. nr. 18338-1-1939 MA. Karsai 1962. 1:14-21. 

32 Karsai 1962: XXV-XXX. 

33 Karsai 1962: XXVIII. 

34 Asupra concepţiei antisemitismului nelegal vezi: Kádár — Vági 2003: 64 si passim. 

viciul militar în primul rând minoritarii de pe teritoriile reanexate în care trăiau români, slavi și ruteni.?? 
Repartizarea celor inregimentati reflecta „ierarhia rasială” specifică naţionalismului maghiar. În unităţile 
protejate nu puteau lucra decât trupele de încredere, formate din militarii de naţionalitate maghiară 
sau germană. În cadrul unităţilor partial protejate (transmisionisti, şoferi, cercetași) si neprotejate (in- 
fanterie) puteau ajunge în proporție de 10-20% membri ai altor grupuri minoritare, dar care vorbeau 
bine limba maghiară și erau „devotați naţiunii”. Cei infideli — de pildă, o parte însemnată a românilor din 
Transilvania - au fost înrolați în unităţile militare care nu luptau (de exemplu în cele tehnice) și in cele de 
muncă obligatorie. Evreii formau singurul grup care nu avea voie să primească arme.35 

Odată cu reanexarea Ardealului de Nord si a Transcarpatiei, aproape că s-a dublat numărul evreilor 
care trăiau sub stăpânire maghiară. În cazul armatei maghiare acest lucru însemna zeci de mii de recruți 
evrei si alti minoritari, înregimentarea si încadrarea lor în sistemul muncii obligatorii cauzând mari difi- 
cultáti aparatului administrativ. În cadrul Corpului de Armată din Cluj (cel de-al IX-lea) au fost consem- 
nati 20 000 de soldati si ofițeri evrei.” Potrivit unui raport din 1943, numărul evreilor incorporati la Cluj 
era de 34 782, iar dintre aceştia doar 29 011 puteau fi repartizaţi. În acel moment, o parte a acestora 
- 11 245 de persoane - erau deja luaţi în serviciile de muncă obligatorie.3 

La sfârșitul anului 1940 au fost puse în discuţie reglementările cu privire la apărarea naţională a noii 
legi antievreiești (cea de-a treia). Propunerea Ministerului Justiţiei - ceva mai moderat din punct de 
vedere politic — i-ar fi scos pe evrei de sub obligativitatea încorporării. Însă Ministerul Apărării Nationale 
a încercat, dimpotrivă, să-i oblige la muncă forțată pe cetățenii considerați la recrutare (deja pe motive 
rasiale) evrei. Argumentul Ministerului Apărării Naţionale a fost acela că forța de muncă a israelitilor tre- 
buie utilizată în folosul pregătirilor de război. Totodată, fiind înrolați la muncă obligatorie, evreii nu vor 
avea posibilitatea de a desfășura „activități antinaţionale” în spatele frontului. Din aceste motive, proiec- 
tul de lege emis de Ministerul Apărării a stabilit ca persoanele de religie mozaică ce au vârsta potrivită 
pentru serviciul militar, dar nu fac parte din contingentul de profesionişti ai armatei, să-și exercite aceste 
obligaţii doar în unităţile auxiliare si fără să fie gradati. S-a căutat și desființarea tratamentului special 
aplicat evreilor cu cunoștințe profesionale. Mai mult decât atât, conducerea Statului Major a încercat 
să impună serviciul muncii obligatorii şi neevreilor din căsătoriile mixte (Karsai 1962: XXXIV). Aşadar se 
vehiculau din nou solicitări mai radicale comparativ cu directivele generale ale politicii guvernamentale. 

Membrii mai moderati din punct de vedere politic ai aparatului administrativ (secţiile de pregătire a 
punerii în aplicare a legilor din MA și MJ) au obţinut, până la urmă, ca ultimele două puncte ale solicită- 
rilor (care treceau cu vederea până şi aparențele legalităţii) să fie omise din ordonanţă. Așadar, situaţia 
pusă în practică din vara anului 1940 a fost legalizată în aprilie 1941 printr-o dispoziţie a Consiliului de 
miniştri, stabilind că cei de origine israelită îşi pot îndeplini serviciul militar doar ca personal auxiliar, 
iar în acest timp nu pot beneficia de rangul lor.* Prin această prevedere s-a pus sub semnul întrebării 
poziţia ocupată în ierarhia militară de 16 000 de ofițeri maghiari de origine evreiască. Biroul National al 
Israelitilor din Ungaria a protestat împotriva acestei decizii umilitoare printr-un memoriu. Aici au fost 
menţionate sacrificiile patriotice ale comunităţii evreiești din timpul Revoluţiei din 1848-1849 si din 
Primul Război Mondial, demersul rămânând însă fără răspuns (Karsai 1962. I: 303). 

Ordonanţa a institutionalizat discriminarea evreilor în cadrul armatei, deschizând totodată calea spre 
alte tipuri de încălcare a legii. Acest lucru s-a putut întâmpla în special din cauză că guvernul a plasat 
atribuţiile unei reglementări precise în competenţa Ministerului Apărării. În sfârșit, s-a reuşit o legiferare 
în august 1941, după ofensiva împotriva Uniunii Sovietice și învestirea noului cabinet, mai radical decât 
cel dinaintea lui, care promitea în continuare o „rezolvare” a problemei evreiești. Așadar, nu ne surprin- 
de faptul că dispoziţia confidențială a Ministerului Apărării avea incluse si alte pasaje discriminatorii. 
Documentele sau actele de înregistrare a ofițerilor evrei au fost marcate cu însemnul „Zs” [„Evreu”, de la 
magh. zsidó]. În lipsa unei baze legale, deocamdată israelitii nu erau privati de rangurile lor. S-a dispus 


35 În această categorie au intrat 45% dintre recrutii români, 84% dintre sârbi si 67% dintre croaţi. Szita 1989: 14. 

36 Irányelvek az újoncok beosztásánál figyelembe veendő szempontokról (HM Hadtörténeti Intézet és Múzeum 
Hadtörténelmi Levéltár) [Directive privind criteriile de incadrare a recrutilor (Institutul si Muzeul de Istorie Militará, 
Arhiva Militară, în continuare: HdtL], MA cls. 10, doc. prez. dos. 6779/1944, prez. dos. 44.519/10-1944. 

37 AIX. honvéd hadtest ügyészének jelentése [Raportul procurorului Corpului IX Armată], 13 mai 1941. HdtL, MA prez. 
dos. 1/b 17523/1941. 

38 A IX. hadtest kimutatása [Evidentele Corpului IX Armată], 8 martie 1943. HdtL, MA dos. prez. 1, f. 11726/1943. 

39 Dispozitia nr. 2870/1941 M. E., 16 aprile 1941. In: Rendeletek tára 1941, vol. II, p. 1028-1209. 

insá ca pe uniformá sá se poarte banderola galbená (albá in cazul evreilor exclusi) in locul celei in culori 
nationale. Recrutii evrei au fost trecuţi pe liste separate.“ 

În cazul banderolei galbene era vorba tot despre consacrarea unei iniţiative antisemite venite de 
jos în sus. Încă din 1940, Comandamentul Statului Major a înaintat un proiect asemănător Ministerului 
Apărării Naţionale. În mai 1941 a venit o solicitare similară din partea unităţii militare maghiare din 
fostele teritorii iugoslave anexate Ungariei în aprilie. Cel care a redactat proiectul a considerat că este 
inadmisibil ca populaţia din zonă si membrii armatei germane (care „sunt obișnuiți cu stigmatizarea 
evreilor”), văzând banderola în culori naţionale a celor din detașamentele de muncă obligatorie, „să-și 
facă o imagine complet eronată în ceea ce privește concepția noastră față de evrei si față de prețuirea 
simbolurilor noastre nationale" În urma acestei cereri, MA a început introducerea banderolei galbene 
încă înaintea publicării dispozitiei." 

Aşadar, sub influenţa succeselor revizioniste si a radicalizárii politice — paralele cu victoriile germane -, 
catalizate și de conflictele armate, până în anul 1941, sistemul muncii obligatorii a devenit o structură 
pronunţat antisemită, bazată pe stigmatizare colectivă și discriminare rasială. Înainte de acest moment, 
sistemul maghiar era mai apropiat de modelul finlandez, unde cetățenii de origine israelită și-au satis- 
făcut stagiul militar pe tot parcursul războiului cu arma în mână. Nici modelul german nu a fost însă 
adoptat, deoarece organele de conducere politică si militară maghiare nu doreau să renunţe la un mare 
număr de evrei ale căror forță de muncă si cunoștințe de specialitate puteau fi puse în slujba armatei. 

La începutul invaziei Uniunii Sovietice, fiecare evreu maghiar făcea deja parte dintr-o unitate militară 
lipsită de arme. Majoritatea îndeplineau serviciul muncii obligatorii, o altă parte - mai neînsemnată - 
erau angajaţi în cadrul trupelor combatante, dar nu aveau atribuţii care necesitau arme (de pildă, erau 
șoferi). Conform unui raport din toamna anului 1941, o treime din efectivul de personal al secţiilor de 
camioane erau evrei, deşi s-au făcut presiuni serioase pentru demiterea lor.? În octombrie 1941, Fe- 
renc Szombathelyi, șeful Satului Major, a emis un ordin în care a subliniat faptul că ofiţerii, „dincolo de 
prevederile legii cu referire la evrei, în spiritul acesteia și, în mod logic, al punerii ei în practică”, trebuie 
să facă totul pentru respectarea reglementărilor, inclusiv a interdictiei de a socializa si a întreţine relații 
economice cu israeliţii.* 

Așadar, intrarea în război însemna și faptul că o importantă parte a celor care prestau muncă obliga- 
torie erau trimişi pe front. Pe baza chestionarelor Congresului Mondial Evreiesc din anul 1946, păstrate 
fragmentar, considerăm plauzibil faptul că peste o treime (37-38%) dintre israelitii recrutaţi din a doua 
jumătate a anului 1941 din Ardealul de Nord au ajuns în Ucraina, Polonia, pe frontul rusesc ori în locali- 
tatea Bor din Serbia (Gidó 2010: 35). 

Legea II/1939, precum si decretele emise de guvern ín situatiile extraordinare au asigurat autoritáti- 
lor un spatiu de miscare deosebit de larg in privinta practicárii unei discriminári continue a cetátenilor 
repartizati pe baza originii si a limitárii drepturilor acestora, infáptuite prin mijloacele antisemitismului 
birocratic.^ De pildá, la Kiskunhalas (Ungaria de Sud-Est), in ianuarie 1942, primária — intr-un mod umi- 
litor — le-a impus mai multor cetățeni evrei de clasă mijlocie si intelectuali ai orașului să lucreze la deszá- 
peziri. Conducerea antisemită a orașului era motivată, probabil, și de posibilitatea unui câștig material, 
deoarece munca obsteascá putea fi ráscumpáratá cu bani.” 

În iulie 1942, parlamentul maghiar a susţinut si legal acea practică — existentă încă din vara anu- 
lui 1940, care mai apoi, în anul următor, a fost reglementată de guvern pentru cazuri extraordinare — 
conform căreia evreii își vor îndeplini obligaţiile militare exclusiv prin servicii auxiliare lipsite de arme 
(servicii de muncă obligatorie). Potrivit motivatiei date de lege, „în primul rând în toate privintele vieții 
particulare și corporative ale puterii armate se impun cu desăvârşire spiritul maghiar naţional si cerin- 
tele moralei creștine”+ Pentru a stabili cine trebuie considerat evreu, legea s-a bazat pe reglementările 


40 Decretul 27.300 prez. nr. 8-1941 MA, 19 aug. 1941. Karsai 1962: LIV-LV. 

41 HdtL, MA 1941. Art. 1. doc. pres. VKF [Com. Statului-Major] II, 30.934, 7 mai 1941. 

42 Dintre 7 719 şoferi si alti specialişti încadraţi aici, 2 487 (32,2%) erau evrei. HdtL, MA cl.pres.1/b. nr. 59844/1944. 

43 HadtL, doc. pres. VKF [Com.Statului-Major] 1. 6642/1941. 

44 Decretul nr. 9300/1939.M.E. privind reglementarea muncii obligatorii in cadrul armatei. 5 octombrie 1939. In: 
Magyarországi Rendeletek Tára 1939, vol. II, p. 1900-1922. 

45 Magyar Országos Levéltár [Arhiva Nationalá Maghiará], Bács-Kiskun Megyei Levéltár [Arhiva judetului Bács-Kiskun], 
V-274/b, 1384/1942. 

46 Legea XIV din 1942. In: Országos Tórvénytár, nr. 1942, 8 6. 

mai stricte privind ocrotirea rasială care existau în acel moment, și anume pe dispoziţiile celei de-a treia 
Legi evreieşti. 

O parte dintre avantajele oferite celor chemaţi sub arme nu erau valabile si în cazul evreilor; de pil- 
dă, aceștia nu puteau profita de beneficiile acordate familiilor care au trimis mai multi soldati pe front. 
Articolele de lege nefavorabile nu vizau însă veteranii de religie mozaică, invalizi ori decoraţi în timpul 
primei conflagrații mondiale, nici pe cei care puteau dovedi că au avut o atitudine patriotică în perioada 
revoluțiilor din 1918-1919 sau în teritoriile reanexate. Totodată erau scutite și celelalte categorii speciale 
care făceau parte din elita socială, de pildă profesorii universitari și campionii olimpici.“ Evreii cărora li 
s-a impus serviciul muncii obligatorii puteau primi scutire oficială de la recrutare dacă făceau dovada că 
au lucrat, de exemplu, într-o uzină de armament sau într-un alt loc indispensabil din punctul de vedere 
al economiei sau al aprovizionării populaţiei. Deși la Ministerul Apărării au ajuns nenumărate cereri în 
acest sens, situaţiile cu deznodământ pozitiv au fost relativ puţine. Se cunosc câteva cazuri din Transil- 
vania de Nord în care au fost evitate cu succes recrutările. La Cluj, actorul György Kovács, care a devenit 
mai târziu profesor universitar, și medicul Mátyás Mátyás, director de spital, și-au depus cererile în 1943, 
reuşind ulterior să fie scutiţi. În schimb, la începutul anului 1944, dintre cei 12 pedagogi ai Liceului Isra- 
elit din Cluj, doar 7 au primit scutire de munca obligatorie.” 

Ofițerii armatei care intrau sub incidenţa legii evreieşti şi-au pierdut rangul militar. Direcţia de per- 
sonal a Ministerului Apărării a motivat propunerea astfel: „Nu poate rămâne ofiţer cel pe care - într-un 
mod perfect legal - până si societatea civilă îl stigmatizeazá din cauza apartenenţei sale rasiale” (Karsai 
1962: XLI). Opoziția parlamentară de extremă dreapta a guvernului a înaintat un proiect si mai radical, 
incluzând aici și înfiinţarea unor lagăre de muncă și ghetouri pentru întreaga populaţie evreiască.” Pri- 
varea de drepturi nu era doar o problemă existenţială, ci a cauzat si tragediile personale ale celor care 
-în multe dintre cazuri — nu știau de originea lor israelitá. De pildă, în primăvara anului 1941, unul dintre 
ofiţerii evrei din Batalionul 33 Grăniceri Secui s-a sinucis, deoarece părinţii logodnicei sale erau împotri- 
va căsătoriei din cauza originii acestuia.” 

Legea a exclus evreii din procesul instruirii premilitare, în locul acesteia introducând premilităria au- 
xiliará. Instituţia premilitară „Levente”a căpătat un caracter obligatoriu pentru băieții între 12 si 21 de ani 
datorită Legii apărării naţionale din 1939. Prima organizaţie , Levente" a fost înființată în 1921 cu scopul 
educării patriotice și militare a tinerilor, ocolind în felul acesta reglementările Tratatului de Pace de la 
Trianon, care au interzis Ungariei înrolările militare. Conducătorii lor erau în general bărbaţi trecuţi prin 
serviciul militar, care aveau puternice sentimente antisemite şi proveneau din rândul micii burghezii sau 
dintre intelectualii din mediul rural. Din aceste motive, întâlnirile acestora au devenit adesea scene de 
umilinţă repetată pentru tinerii evrei. 

Până în anul 1942, pe teritoriul Ungariei a fost creat sistemul militar al muncii obligatorii, care a durat 
până la sfârşitul războiului. Unităţile mixte au dispărut, evreii obligați la serviciul militar erau înrolați ex- 
clusiv în batalioane auxiliare de muncă, în timp ce etnicii minoritari au slujit în detașamente militare de 
muncă obligatorie (naţionale). Elementele considerate periculoase din punctul de vedere al siguranței, 
în special cei de orientare stânga, au fost inregimentati în unităţile disciplinare, fiind apoi organizaţi în 
detașamente de muncă speciale. Printre acestea se găseau și membrii unor biserici mai mici care refu- 
zau serviciul militar armat din motive religioase, de exemplu Martorii lui lehova, dar și multi evrei (Karsai 
1962. |: LXXXVII). Până în anul 1942, numărul persoanelor care lucrau în unităţile de muncă obligatorie 
se ridica deja la aproximativ o sută de mii de oameni. 

La 27 iulie 1941 Ungaria a intrat în război împotriva Uniunii Sovietice. În primele luni ale conflagra- 
tiei, detașamentele de muncă obligatorie de campanie au realizat construcţii de drumuri si poduri, în 
primul rând de-a lungul liniilor de aprovizionare, aşadar pe trecătorile Carpaţilor. Unii evrei înrolați au 
putut atunci să simtă pe propria piele programul de exterminare al naziștilor. De pildă, la sfârșitul lunii 


47 Legea XV din 1941. In: Országos Törvénytár, 1941, 89 şi 16. 

48 Regulile generale ale scutirilor erau cuprinse în cea de-a doua Lege antievreiască; vezi: Legea IV din 1939, 8 2. In: 
Magyar Törvénytár 1939, p. 130-131. 

49 Magyar Országos Levéltár, K28, dos. 141, L. 222, 1943-J-32 097, 3-6. şi 1943-J-32 176, 5-6, şi 1944-J-15 453. 

50 Képviselóházi Napló [Agenda parlamentará], vol. XIV, şedinţa 271 (24 iunie 1942), p. 156-157. 

51 A IX. honvéd hadtest ügyészének jelentése [Raportul Corpului IX Armată], 31 martie 1941, HdtL, MA doc. secţiei 1, 
4336/1941. 

august 1941, Gábor Mermelstein si Gyula Spitz, soferi de camion, au fost martorii oculari ai uciderii ín 
masá a evreilor fárá cetátenie deportati din Ungaria in Ucraina (Braham 1996: 12-17). 

În primăvara anului 1942 era deja evident faptul că războiul împotriva Uniunii Sovietice va mai dura. 
La cererea Germaniei, a fost trimisă pe front Armata a Il-a Maghiară, cu un efectiv de un sfert de mili- 
on de soldati, dintre care aproape 40 000 de oameni prestau muncă obligatorie, majoritate fiind evrei. 
Károly Bartha, ministrul apărării, a emis la 17 martie 1942 un Decret privind „utilizarea în război a evre- 
ilor”. Referitor la o mobilizare, acesta a dispus ca cel puțin 10% dintre cei chemaţi sub arme să fie evrei, 
iar pe teritoriul corpului de armată în cauză, toti cei de religie mozaică să fie mobilizați, aceștia putând fi 
trimiși imediat în zonele cu operațiuni militare. Evreii nu aveau voie să poarte uniformă - cu excepția bo- 
netei (de pe care lipsea trandafirul în culori nationale) - si erau înrolați cu propriile haine si încălțăminte 
(Karsai 1962: LVIII). La intrarea în vigoare a Decretului s-au comis din nou ilegalităţi. În numeroase unităţi 
evreilor li se luaseră uniformele și restul echipamentului militar cu mult înainte (Braham 1997: 308-309). 

Faptul că cei din unitate ori alti militari au sustras în mod regulat piesele de îmbrăcăminte mai bune 
şi bocancii evreilor sau că aceștia înşişi erau nevoiţi să-şi dea lucrurile în schimbul unor alimente a avut 
urmări tragice.” De cele mai multe ori pachetele trimise de organizaţiile sociale evreieşti (de pildă, Aso- 
ciatia Naţională Maghiară pentru Ajutorarea Evreilor, OMZSA) si îmbrăcămintea sau alimentele venite 
din partea unor persoane particulare nu au ajuns la destinatari. O serie de memorii relevă faptul că 
dintre toti militarii, oricum slab aprovizionati, evreii luaţi la muncă obligatorie aveau situaţia cea mai 
disperată. În pragul iernii, majoritatea israeliților erau slábiti şi îmbrăcaţi în zdrente. Așadar, tratamen- 
tul aplicat acestora a contribuit în mod indirect la decesul unui mare număr de persoane din sistemul 
muncii obligatorii. 

Mulţi au primit ordinul de chemare personal, potrivit grupelor de vârstă, cu menţiunea „SAS - Siess, 
Azonnal, Sürgős" [magh. Grăbește-te, Imediat, Urgent]), iar acest lucru a favorizat abuzurile și dorinţa 
de răzbunare individuală (Nagybaczoni 1986: 99). Spre deosebire de România, în Ungaria au fost pu- 
tini cei care au încercat să evite munca obligatorie prin înşelăciune sau corupţie. La fel, și oficialitățile 
erau mai puțin coruptibile. Invocând numeroasele delatiuni, la 22 aprilie 1942, Ministerul Apărării a 
emis o dispoziţie confidențială către KMOF [Serviciului Muncii Obligatorii de Interes Public] si către 
comandanții de divizie, potrivit căreia 10-15% dintre cei concentrați trebuiau să fie evrei „cunoscuți si 
cu prestigiu, datorită numelui ori situaţiei lor materiale”. În cazul lor nu mai trebuia respectată decizia 
care stabilea limita de vârstă superioară pentru cei care își îndeplineau serviciul militar pe front la 42 de 
ani.” Ca urmare, personalități renumite de religie mozaică au ajuns pe front cu miile, iar o mare parte 
a acestora au pierit. Conform unor relatări ale gardienilor, evreii proeminenţi aveau parte uneori de 
tratamente deosebit de rele. De exemplu, tot prin încălcarea regulilor prescrise de lege a fost dus la 
muncă forțată şi campionul olimpic la scrimă, Attila Petschauer, care a murit si el pe front în ianuarie 
1943 (vezi si Pór - Zsadányi 1947). 

Ín luna ianuarie 1943, la nord de Stalingrad, armata sovieticá a spart frontul german si al trupelor 
aliate. Armata a II-a maghiară a fost desfiinţată în doar câteva zile, 40 000 de militari au murit, iar 70 000 
au dispărut ori au căzut prizonieri. În mijlocul haosului general, armata germană în retragere şi-a aban- 
donat aliaţii dispretuiti, iar soldaților maghiari — considerati vinovaţi pentru această catastrofă - li s-a re- 
fuzat adăpostul și le-au fost luate mijloacele de transport. Cea mai disperată situaţie o aveau însă evreii, 
socotiți ,tapi ispásitori" de către ambele armate. Ei se retrăgeau deplasându-se pe jos, fără provizii sau 
vreun ajutor, în condiţiile de iarnă deosebit de grea. Mulţi au pierit pe câmpiile înzăpezite, alţii au fost 
omorâţi de soldaţii maghiari sau germani ori de voluntarii ucraineni (Karsai 1962: LXXV-LXXVI). Contrar 
afirmațiilor făcute de propaganda antisemită, doar câteva sute persoane au trecut la sovietici. Majori- 
tatea voiau să ajungă cu orice pret acasă. Evreii care au reușit să-și procure arme au manifestat în unele 
locuri o puternică rezistenţă față de atacatorii sovietici (Stark - Szakály - Szabó 1992). 

Conform aprecierilor ministrului apărării, dintre cele 38 000 de persoane care au fost înrolate la mun- 
că forțată, doar 6 000 - 7 000 de oameni au ajuns acasă; majoritatea au pierit ori au căzut prizonieri în 


52 Conform raportului Comandamentului Corpului de Armată Cluj, de pildă, majoritatea celor din detașamentele de 
muncă aveau încălțămintea distrusă. „[...] trupele române provenite din satele nevoiase şi persoanele din rândul 
evreilor săraci lucrează la defrisári si la diferite munci de terasament etc. cu incáltámintea peticitá, mai mult decât atât, 
unii îşi învelesc picioarele în cârpe, pentru a nu fi chiar desculți” Raportul Corpului IX de Armată, 7757/1943, nr. prez. 
VI, 17 decembrie 1943. Karsai 1962: 474-475. 

53 HatL, Dispozitia pres. M.A., 1. b. nr. 23123/1942. res. 

Uniunea Sovieticá (Braham 1997: 259). Cercetárile mai noi atestá faptul cá numárul supravietuitorilor 
evrei ar fi fost mai mare. După înfrângerea de la Don au supravieţuit aproximativ 25 000 de persoane, 
dintre care 10 000 au devenit prizonieri ai rușilor. Astfel, numărul persoanelor din detașamentele de 
muncă reorganizate după catastrofa de la Don a fost în jur de 15 000 (Gerlach-Aly 2005: 75). 

Între iunie 1941 şi decembrie 1943, pierderea totală din detașamentele de muncă de pe frontul so- 
vietic a fost de aproximativ 25 000 de oameni. În proporţie de 85% această pierdere s-a produs ca ur- 
mare a ofensivei sovietice din ianuarie-februarie 1943. Din cauza condiţiilor deja amintite, şansele de 
supravieţuire ale evreilor erau şi mai scăzute decât cele ale soldaţilor maghiari. În literatura de specia- 
litate se vehiculează si constatarea potrivit căreia pe câmpul de luptă pierderile de forță vie ale detasa- 
mentelor de muncă obligatorie înaintea spargerii frontului la Don erau mai mici (8%) decât ale unităţilor 
de luptă (14%, iar în cazul ofițerilor 25%) (Stark - Szakály - Szabó 1992). Această confruntare de valori 
ar avea relevanţă însă doar în cazul în care pierderile detasamentelor de muncă obligatorie ar putea fi 
comparate cu cele ale altor formațiuni care nu luptau. 

La fel ca soldaţii maghiari, majoritatea evreilor prizonieri în taberele de muncă sovietice au pierit. 
Prizonierii de război israeliți au fost judecaţi împreună cu militarii puterilor Axei, ei nebeneficiind de un 
tratament diferențiat decât în puţine cazuri. Cei mai multi evrei au ajuns acasă din taberele de prizonieri 
doar după ani lungi de captivitate, după amnistia din 1947; însă unii reușiseră să isi revadă pământul 
natal deja în 1945. Un bun exemplu pentru această revenire timpurie este cazul unui muncitor în indus- 
tria textilă din Oradea, Zoltán Kohn, care a fost luat prizonier la 7 februarie 1943 în jurul localităţii Starii 
Oscol. A trecut prin mai multe tabere de muncă până când, în iulie 1945, a putut în sfârșit să revină la 
Oradea. Ignác Mihály, un funcţionar particular din Cluj, luat prizonier la sfârşitul anului 1944, a fost dus la 
Simferopol, întorcându-se acasă la 27 octombrie 1945 (Braham 1997: 354-356, Braham 1996: 126-142, 
Gidó 2010: 16). 

Cei din taberele de prizonieri nu erau socotiti o categorie aparte, astfel cá nu puteau fi separati si nu 
puteau beneficia de un tratament special. În pofida eforturilor depuse de organizaţiile evreieşti, nu s-a 
reuşit trimiterea lor acasă în mod exceptional, acest lucru fiind posibil doar în unele cazuri.5* 

Pe tot parcursul anului 1943, destinul celor care au lucrat în detașamentele de muncă a fost influ- 
entat de politica duplicitará a guvernantilor maghiari. Miklós Kállay si diplomaţii săi pe de o parte au 
început tatonările în direcția puterilor occidentale (această cotitură se reflecta în reglementările menite 
să îmbunătăţească condiţiile de muncă pentru cei înrolați la muncă obligatorie), iar pe de altă parte 
încercau să se arate susținători entuziaști ai germanilor, trimițând pe front noi unităţi militare împreună 
cu detașamente de muncă cu un efectiv numeros. În plus, tot în cadrul acestei operaţiuni, în luna iulie 
1943 guvernul Kállay — desi nu era încântat - a predat organizației germane Organization Todt 3 200 
de persoane din taberele de muncă obligatorie pentru a susţine industria de război germană, care se 
confrunta cu o acută lipsă a forței de muncă. Evreii erau trimişi în minele de cupru din localitatea Bor 
din Serbia si în împrejurimi, ori lucrau la căile ferate. După ocupaţia germană, între mai si iunie 1944, alti 
3 000 de evrei maghiari au fost dusi la muncă obligatorie la Bor. În toamna anului 1944, deţinuţii de la 
Bor au fost trimiși spre Austria, iar cei care au mai rămas în viaţă din convoiul ce înainta pe jos au ajuns 
în taberele de concentrare germane, în primul rând de la Flossenbürg, Sachsenhausen, Oranienburg sau 
Buchenwald (Braham 1996: 59-61 et passim, cf.: Csapody 2011: 306-310). 

În anul 1943, din cauza mobilizárii totale, nici în industrie, nici în agricultură nu exista suficientă forță 
de muncă specializată. O serie de uzine și proprietăți industriale se adresau armatei pentru a solicita 
muncitori. În vara anului 1943, peste 800 000 de oameni au efectuat muncă obligatorie în cadrul a trei 
tipuri de formaţiuni: detașamentele militare de muncă destinate maghiarilor si minoritarilor, batalioane- 
le de muncă obligatorie în interes obstesc și detașamentele de muncă auxiliare (evreiești). În noiembrie 
1943, în vederea unei functionári mai eficiente si pentru o mai mare disciplină, guvernatorul Horthy a 
înfiinţat Organizaţia de Muncă a Armatei, care a unificat şi a centralizat cele trei sisteme. Instruirea si 
repartizarea persoanelor din detașamentele de muncă obligatorie intra în competenţa corpurilor de 
conducere. În ansamblu, situaţia evreilor din detașamentele de muncă a devenit cu ceva mai bună. Din 
cauza eforturilor considerabile de război, autorităţile au acordat o importanţă tot mai mare, alături de 
regimul sancţionat, utilizării rationale a forței de muncă si a cunoştinţelor de specialitate. 


54 Scrisoarea lui Gyula Szekfű, emisar plenipotenţiar în Moscova, către rabinul-sef Ferenc Hevesi, la 14 ianuarie 1947. 
Magyar Zsidó Levéltár [Arhivele Evreieşti din Ungaria] (în continuare: MZSL), XXIV-A-XXXIII-5-a, Magyar Izraeliták 
Országos Irodája Elnöki irata [Documente ale Presedintiei Biroului National al Israelitilor Maghiari], art. 36. 

Invadarea Ungariei de cátre armata germaná la 19 martie 1944 a adus o schimbare radicalá si in ceea 
ce priveşte destinul evreilor încadraţi în detaşamentele de muncă. În pofida faptului cá în anul 1944 poli- 
tica nazistă din Ungaria avea ca obiectiv genocidul, un rol decisiv l-a avut nevoia de forță de muncă. După 
ocupaţie au început negocierile privind soarta evreilor din Ungaria. La început, discuţiile vizau predarea 
bărbaților tineri, capabili de muncă, care erau recrutați pentru munca obligatorie. Cu ocazia iniţierii pro- 
gramului forțelor aeriene de vânătoare (Jágerstab), germanii au pretins 100 000 de muncitori (Gerlach 
- Aly 2005: 142-148); iar guvernul maghiar a si fost de acord cu predarea a 50 000 de muncitori. Döme 
Sztójay, noul prim-ministru, a promis că într-o lună va mai fi concentrat prin ordin de chemare un nou con- 
tingent cu același efectiv, iar numărul celor din detașamentele de muncă obligatorie va ajunge la 100 000 
— 150 000 de oameni.** Până la urmă, mare parte dintre cei concentrați nu au ajuns pe mâna germanilor. 
După ce a fost luată decizia privind deportarea tuturor evreilor din Ungaria, primul punct de pe ordinea de 
zi era deplasarea detașamentelor de muncă. Conducerea Ministerului Apărării însă a încercat să împiedice 
acest lucru, crescând în acelaşi timp numărul celor din sistemul muncii obligatorii. Până la jumătatea lunii 
aprilie au fost înfiinţate în total 93 de detașamente, dintre care 31 erau de evrei, iar 10, așa-numite, unităţi 
de specialiști” (cu pregătire în domeniul industriei lemnului, metalurgiei, industriei textile, materialelor de 
construcții și cunoștințe tehnice). Cu o zi după începerea deportărilor în masă, „sub imperiul unor motive 
foarte urgente si importante” Ministerul Apărării a ordonat constituirea altor 32 de detașamente auxiliare 
de muncă. Datorită faptului că în toate zonele de graniţă ale ţării — printre care si în Ardealul de Nord - 
evreii fuseseră deja adunaţi în ghetouri si tabere, bărbaţii israeliți erau recrutaţi în primul rând de pe terito- 
riul Corpului | Armată (Budapesta și împrejurimi). Potrivit decretului, toti evreii apti de muncă cu vârsta de 
18-30 de ani primeau ordin de chemare SAS ori „erau aleși dintre cei aflați în ghetouri"^? 

În practică, concentrarea în masă a bărbaţilor evrei a început fără a se tine seama de limita de vârstă. 
Germanii si susținătorii lor fanatici au încercat să împiedice acţiunea, dar cu ajutorul mai multor ofițeri 
militari si a organelor de conducere din administraţie chemárile au continuat.” La 1 mai 1944, datorită 
unor lucrări militare urgente, conducerea forțelor de apărare germane, a poliției de securitate (Sipo) si a 
serviciului de muncă al Reich-ului (Organisation Todt) au convenit să crească efectivul detasamentelor 
de muncă de la 60 — 65 000 - disponibil în martie 1944 - la aproximativ 100 — 150 000 de persoane. 
Conducerea poliţiei a fost de acord cu această decizie, punând condiţia ca forța de muncă să fie plasată 
în tabere închise. Conform planurilor, aproximativ 50 000 de bărbaţi evrei maghiari ar fi rămas în uzinele 
de armament de pe teritoriul țării sub supravegherea armatei maghiare.“ Referitor la acest proiect, la 7 
iunie Ministerul Apărării a emis un decret confidential, potrivit căruia muncitorii calificaţi şi inginerii care 
primiseră ordinul de chemare trebuiau supravegheați ca prizonieri de război, în tabere închise și păzite 
cu stricteţe, de unde nu puteau pleca cu niciun motiv. Viaţa internă din tabără - printre altele, permisiile 
şi funcţionarea poștei — era supusă unor reguli stricte. Regulile îndeplineau în primul rând funcţia de 
apărare a forței de muncă valoroase.“ 

Între conducerea militară care punea în practică decizia Ministerului Apărării si Ministerul Afacerilor 
Interne colaborationist, care înfăptuia „curățirea de evrei” a ţării, au existat conflicte serioase. Mai multi 
comandanţi militari locali — printre care si locotenent-colonelul Imre Reviczky din Baia Mare - au acti- 
onat intens pentru a concentra la muncă obligatorie cât mai multe persoane, salvându-le astfel viaţa. 
Reviczky a trimis cu miile ordinele de chemare și a reușit să scoată din ghetouri aproximativ 3 000 de 
bărbaţi cu vârste cuprinse între 16-19 si 40-50 de ani, salvându-i în felul acesta de la deportări. Ca răs- 


55 Nota discuţiei dintre Hitler şi Speer, aprilie 1944. Benoschofsky - Karsai 1958: 133-136. 

56 Raportul lui Edmund Veesenmayer trimis Ministerului Afacerilor Externe al Reich-ului, 14 aprilie 1944. Juhász et al. 
1968: 823. 

57 Decretul nr. 12300/1944, 29 martie 1944, HdtL, MA sect. M1/b, 6796. dos. 12300/1944. 

58 Decret nr. 435. M.42.-1944, 16 mai 1944. HdtL, MA M.6. sect. 2, dos. 6797, 1307/1944. 

59 Vezi rapoartele locotenent-colonelului de jandarmerie László Ferenczy, ofiterul de legáturá intre Comandamentul 
Eichmann si Ministerul Afacerilor Interne din 10 si 29 mai, precum si cele din 12 iunie 1944. Karsai - Molnár 1994: 506 
şi 516-517. 

60 Braham 1963. doc. No. 158 si 164. Vezi şi: Juhász et al. 1968: 825 şi 854-855. Raportul lui László Endre, secretar de stat 
în Ministerul Afacerilor Interne, 21 iun. 1944. Karsai - Molnár 1994: 493. 

61 Decret nr. 151158 al preşedinţiei MA 42-1944 din 7 iunie 1944. HdtL, MA, sect. 42.-1944, dos. 6791. 

62 Rapoartele despre evenimente ale locotenent-colonelului de jandarmerie László Ferenczy la 10 si 29 mai, precum si 
cele din 12 iunie 1944, Karsai - Molnár 1994: 506 si 516-517. 

63 Imre Reviczky a ajuns la conducerea Batalionului 10 Baia Mare in mai 1943. Începând din acel moment, condiţiile de 
trai ale evreilor care lucrau in batalionul de muncá s-au imbunátátit simtitor. Braham 2008: 328. 

puns la această faptă, apărătorii ordinii publice simpatizanți cu naziștii - acţionând fără vreun ordin - au 
adunat si au trimis în tabere de concentrare persoane luate la muncă forțată în mai multe locuri din ţară. 
Cu ocazia raziilor făcute în gara orașului Hatvan, unitatea din cadrul SS condusă de Márton Zöldi, fost 
căpitan de jandarmerie, a arestat în jur de 700 de persoane din detașamentele de muncă obligatorie, 
acestea fiind ulterior deportate.* 

Succesul acţiunilor menite să împiedice deportările a depins, în mare măsură, de comportamentul 
celor ce executau ordinele pe plan local. Se putea întâmpla ca oficialităţile să nu permită înmânarea or- 
dinului de chemare la muncă obligatorie ori să nu dea voie bărbaţilor care au primit un asemenea ordin 
să iasă din ghetou.% În raportul său înaintat Consiliului de Miniştri la 21 iunie, László Endre a subliniat 
faptul că 80 000 de evrei au evitat deportarea.5 Cu toate că secretarul de stat a exagerat mult în ceea ce 
priveşte numărul de persoane concentrate, câteva mii de bărbaţi evrei au fost salvati de la deportare în 
ultimul moment.“ 

Aşadar, aceeaşi instituţie care de-a lungul anilor a jucat un rol decisiv în discriminarea evreilor, după 
ocuparea ţării de către Germania a oferit posibilitatea salvării a mii de evrei. Nu întâmplător, acest lucru 
se leagă de faptul că, în urma modificărilor suferite de guvern după ocupaţie, tocmai portofoliul minis- 
terial al apărării a fost păstrat de cercul lui Miklós Horthy." Totuși, chestiunea nu poate fi interpretată 
ca o acțiune de salvare cu scop umanist, ci mai degrabă servea interesul statului, salvând evreii valoroși 
din punct de vedere economic si militar (forta de muncă). Astfel de tendinţe pot fi observate în toate 
statele central-europene care simpatizau cu naziștii. În Slovacia, de pildă, oficialităţile au încercat să ţină 
în limitele granițelor și să utilizeze forța de muncă specializată prin înfiinţarea unor centre de producţie 
de stat şi a unor tabere de muncă centralizate (Rotkirchen 1983: 6). Alături de criteriul rationalitátii a mai 
intervenit — probabil - si faptul cá unii dintre conducătorii armatei maghiare desconsiderati si adesea 
umiliti de germani au apărat prin această atitudine ceea ce mai rămăsese din mândria și suveranitatea 
maghiară. 

Aşadar, începând din primăvara anului 1944, sistemul maghiar al muncii obligatorii a devenit o insti- 
tutie care a contribuit la supraviețuirea unui mare număr de evrei. În același timp, din colecţia de date 
românești a Congresului Mondial Evreiesc din anul 1946 a reieșit faptul că ponderea maghiarilor din 
lagărele de muncă ce prin deportări ori din convoaie au ajuns în lagărele de concentrare si de extermi- 
nare era ridicată. Datele culese referitor la trei orașe din nordul Transilvaniei (Cluj, Oradea și Carei) atestă 
faptul că după luna mai 1944, aproximativ 35-36% dintre persoanele originare din această regiune și 
trecute prin taberele de muncă obligatorie au fost duse în lagăre (Gid6 2010: 35). 

La 23 august 1944, România a ieşit din alianţa cu Puterile Axei și a trecut de partea Aliaților. Această 
cotitură a însemnat si sfârşitul sistemului muncii obligatorii a evreilor din România. Evenimentul avea 
o uriaşă însemnătate și din punctul de vedere al persoanelor luate la muncă forțată din Ungaria și din 
Ardealul de Nord. Cu puţin timp înainte de acest eveniment, guvernul maghiar a fost din nou de acord 
ca - în afara grupului restrâns al exceptatilor — evreii rămași, împreună cu persoanele luate la muncă 
forțată să fie deportați din ţară. Potrivit declarației guvernamentale emise la 23 august, deportările ar fi 
trebuit să înceapă în data de 28 august.7 Însă acest lucru a fost împiedicat de evenimentele petrecute la 
București. Horty a reacţionat neobișnuit de repede si hotărât la schimbarea situației. În 24 august la ora 
12 l-a chemat pe Veesenmayer, emisarul plenipotenţiar al lui Hitler în Ungaria, si i-a comunicat că evreii 
nu vor fi predati Germaniei. A promis cá vor fi scoși din capitală si închişi în taberele din afara orașului, 
dar până la urmă nu a fost nevoie de acest lucru.” 


64 Braham 1997: 346-347, MZSL, DEGOB nr. 3587. 

65 Magyar Országos Levéltár, Szabolcs-Szatmár Megyei Levéltár [Arhivele Naţionale Maghiare, Arhivele judeţului Szabolcs- 
Szatmár], V. 547, doc. Kisvárda, 700/1944. 

66 Raportul către Consiliul Ministerial al lui Lâszl6 Endre, secretar de stat al Ministerului Afacerilor Interne, 21 iun. 1944. 
Karsai - Molnár 1994: 493. 

67 De pildă, în ghetourile din județele Jász-Nagykun-Szolnok si Békés au fost internate cu 20-2596 mai puţine persoane 
decât efectivul prevăzut. Principalul motiv a fost convocarea la serviciul de muncă obligatorie. Csősz 2010: 49-50. 

68 Una dintre cerinţele repetate ale lui Veesenmayer (în acest caz, fără rezultate) a fost ca Horthy să demită conducerea 
MA. Acest lucru atestă faptul că în timpul ocupaţiei germane guvernatorul avea un oarecare spațiu de mişcare. 
Raportul lui Veesenmayer trimis Ministerului Afacerilor Externe. 21 iunie 1944. Juhász et al. 1968: 870-871. 

69 Telegrama lui Horst Grell către Ministerului Afacerilor Externe din Germania, 19 august 1944, Juhász et al. 1968: 897. 

70 Proiectul declarației guvernamentale, 23 august 1944, Karsai 1967: 451-453. 

71 Telegrama lui Veesenmayer către Ministerului Afacerilor Externe din Germania, 24 august 1944, (Nr. 2358), Juhász et al. 
1968: 900. 

Dupá cáteva zile, in luna septembrie 1944, frontul a ajuns pe teritoriul Ungariei. Armatele maghiará 
si germaná ín retragere au luat cu ele spre vest si detasamentele de muncá obligatorie. Multi evrei s-au 
folosit de aceastá ocazie pentru a se elibera. Asa a fácut si Miklós (Nicolae) Almási din Zaláu, care dupá 
rázboi a devenit profesor de chimie la Universitatea din Cluj. Ín timpul retragerii, Almási a evadat din 
convoi în apropierea localităţii Românași la începutul lunii octombrie si timp de mai multe zile a stat 
ascuns la o familie de români, până când au ajuns acolo trupele românești si cele sovietice.”? Bela Müller, 
care initial a fost convocat la muncă obligatorie la Detasamentul 10 Baia Mare, iar ulterior a ajuns înapoi 
pe frontul ucrainean, a fugit de asemenea în timpul retragerii din octombrie în apropierea localității 
Técső [Teceu Mare] din Transcarpatia. Împreună cu mai multi camarazi de-ai săi a stat ascuns într-un 
lan de grâu, iar mai apoi la o femeie de naţionalitate maghiară într-un sat de lângă orașul Técsó. După 
intrarea sovieticilor a mers acasă la Cluj pe jos. 

În timpul retragerii, formațiunile SS au provocat băi de sânge în repetate rânduri, uneori cu ajutorul 
maghiarilor. Astfel de exemple sunt băile de sânge față de detașamentele de muncă obligatorie eva- 
cuate din Serbia spre Austria: la Crvenka, Kiskunhalas, Bonyhád si alte localități în drum spre Austria 
(Csapody 2011: 193-204). În oraşul Debrecen, jandarmii i-au masacrat pe cei care încercau să rămână 
în urmă ori să se ascundă (Gonda 1970). În Transilvania de Nord au avut aceeași soartă românii luaţi la 
muncă obligatorie, de pildă în localitatea Moisei, unde la 14 octombrie 1944, soldații maghiari aflaţi în 
retragere au împuşcat 31 de bărbaţi, în special români din Câmpia Transilvaniei (Coman 2000). În ace- 
lași timp, în toamna anului 1944 tot mai multi comandanți - din considerente rationale ori umanitare 
- ocroteau detașamentele de muncă din subordinea lor. Datorită comportamentului lor uman si actiu- 
nilor de salvare realizate, până în 2007, un număr de 43 de ofițeri si soldati maghiari au primit distincţia 
Yad Vashem: Righteous Among the Nations [Drepti între popoare]. Se mai cunosc zeci de alte acţiuni de 
ajutorare și de salvare (Rákos - Ver6 2008: 346-351). 

Preluarea puterii de către Partidul Crucea cu Ságeti [Nyilaskeresztes Párt] (15-16 octombrie 1944) a 
adus noi suferinţe evreilor, printre aceştia si persoanelor din sistemul muncii obligatorii. Germanii înar- 
mati și cei din Partidul Crucea cu Ságeti au săvârşit noi ucideri în masă, de pildă la Pusztavâm şi în împre- 
jurimile oraşului Miskolc (Csíki 2007). Noul ministru al apărării, general-colonel Károly Beregfy, a dispus 
ca toti bărbaţii evrei între 16 si 60 de ani si toate femeile israelite între 16 şi 40 de ani să fie concentrați 
pentru serviciul muncii obligatorii (Karsai 1962, II: 643-644). Peste cinci zile, guvernul a predat germani- 
lor 70 de batalioane de muncă pentru a face lucrările de fortificare pentru apărarea Vienei si a graniţei 
estice a Reich-ului (Südostwall). 

Cabinetul lui Ferenc Szâlasi avea ca membri persoane pasionate de ura obsesivă contra evreilor. Spre 
deosebire de predecesorul său, Szálasi era mult mai permisiv în chestiunea de-a pune la dispoziţia ger- 
manilor forța de muncă evreiască (și celelalte resurse ale ţării), contribuind astfel la eforturile comune 
de război. În acelaşi timp — spre deosebire de cabinetul lui Sztójay — nu a fost de acord cu deportarea 
evreilor rămaşi, în primul rând datorită unor considerente diplomatice (în speranţa unei recunoașteri 
internaționale). 

În cursul lunii noiembrie, o serie de unităţi staţionare la Budapesta (printre ele și aşa-numitele deta- 
samente „apărate', care dețineau salvconducte elveţiene si suedeze) au fost încărcate în condiţii inuma- 
ne în vagoane si duse spre vest. Câteva mii de persoane - bărbați si femei — au fost adunate cu forța din 
convoaiele de pe drumul dintre Budapesta și Viena, dispărând astfel sute de oameni. Până la 1 decembrie, 
aproximativ 25 000 de bărbaţi și 10 000 de femei, iar împreună cu cei duși la muncă obligatorie, 75 000 
de persoane, au fost predate organelor oficiale germane (Todt, SS, SA) și duse în taberele de muncă. 
La păzirea lor au contribuit în multe locuri si membrii Partidului maghiar Crucea cu Ságeti. Lipsa acută 
de adăposturi și haine corespunzătoare, alimentele insuficiente, munca încordată, bolile contagioase 
şi agresiunile suferite au contribuit la mortalitatea ridicată a celor din lagăre.„ Am locuit aici în grajduri, 
unde bătea vântul, iar dacă ningea, pe dimineaţă eram acoperiți de zăpadă. Nu am avut toată iarna o 


72 Attila Gidó: Eletutinterju Almási Miklóssal [Interviu biografic cu Miklós Almási], Cluj, 14 decembrie 2006. Interviul a fost 
realizat în cadrul cercetării intitulate Totalitarism si Holocaust [Totalitarizmus és holokauszt]. Materialul auditiv se află 
în posesia autorului. 

73 Attila Gidó: Eletutinterju Müller Bélával [Interviu biografic cu Bela Müller], Cluj, noiembrie 2003. [http://www.centropa. 
hu/index.php?nlD=30&x=PXVuZGVmaW5IZDsgc2VhecmNoVHiwZT1CaW9EZXRhaWw7IHNIYXJjaFZhbHVIPTEANTs 
gc2VhemNoU2tpcDOyMDsgb3JpU1Q9bmFtZTsgb3JpU1Y9Tf1sbGVy]. Interviul poate fi accesat şi în limba engleză: 
[http://www.centropa.org/index.php?nID230&x-PXVuZGVmaW5IZDsgc2VhcmNoVHlIwZT1CaW9EZXRhaWw71HNIY 
XJjaFZhbHVIPTYzMTsgc2VhcmNoU2tpcDOyMDsgb3JpU 1Q9bmFtZTsgb3JpU1Y9TXVsbGVy]. 

cameră încălzită. Ziua sápam şanţuri: era o muncă extrem de grea să spargi pământul îngheţat cu târ- 
năcopul, să fii toată ziua afară; niciodată nu ne puteam încălzi. Mâncarea a fost îngrozitoare. Mulţi au 
murit fiind total extenuati. O altă formă de moarte era prin îngheţ. Majoritatea oamenilor aveau piciorul 
îngheţat, acesta devenind o rană purulentă, astfel încât nu se mai puteau încălța să meargă la muncă. 
Asa că erau nevoiţi să rămână culcati pe jos în grajd, pe un strat subțire de paie, deoarece nici pături nu 
aveam decât câteva, iar grajdul avea doar acoperiş, nu Si pereţi, aşa că cine nu putea să se ridice îngheţa 
în scurt timp. Nemţii și membrii Partidului Crucile cu Ságeti ne băteau fără niciun motiv."" 

Când s-a apropiat frontul, taberele de muncă au fost evacuate. Înainte de asta au fost omorâţi cu 
sutele cei bolnavi, care nu puteau să meargă pe jos. Potrivit unor relatări, în localitatea Kőszeg, „speci- 
alistii" germani au încercat până si gazarea barăcilor-spital, dar nu şi-au atins decât partial scopul; de 
aceea, după o tortură de trei zile germanii au împuşcat victimele rămase în viață.” Ceilalţi au fost dusi la 
începutul primăverii 1945 prin Munţii Alpi — într-un nou convoi al morţii - în lagărele de concentrare de 
la Mauthausen, apoi la Giinskirchen (Szita 1989: 59-89). La începutul lunii martie 1945, supraviețuitorii 
de aici au fost eliberaţi de către trupele americane. 

Excluderea evreilor din armată si anularea reglementărilor privind serviciul muncii obligatorii au fost 
înfăptuite, în cazul României, la ieșirea din război în data de 23 august 1944, iar în cazul Ungariei, odată 
cu eliberarea de sub ocupaţia germană. La 30 august 1944, Marele Stat Major român a propus desființa- 
rea batalioanelor evreieşti de muncă forțată, propunere ce a și fost aprobată de către guvernul condus 
de generalul Constantin Sănătescu. La 2 septembrie, Monitorul Oficial din România a publicat Legea nr. 
1626, care a restabilit Constituţia din 1866 și Constituţia din 1923, iar acest lucru însemna si faptul că 
locuitorii țării de religie iudaică erau repusi în drepturile lor cetățenești de dinaintea dictaturii regale. 
La sfârşitul aceleiași luni, evreii au fost reincadrati în armată, primindu-si înapoi toate gradele obținute 
înainte de 1940 (Trascá 2010: 51 si 886). 


3. Conditiile de muncá si tratamentul 


faţă de cei înrolați la munca obligatorie 


B La început, atât persoanele duse la muncă obligatorie din Ungaria, cât si cele din România au lucrat 
în spatele frontului. În urma intrării în război, soarta lor s-a schimbat, urmând căi diferite în cele două 
țări. Pe teritoriul Ungariei, cei mai multi au fost duși pe frontul de est si repartizaţi la unităţile de luptă. În 
schimb, cei de pe teritoriul României au lucrat si pe mai departe în interiorul ţării. 

Potrivit mai multor calcule, între 1941 și 1944, în perioada celor patru ani de funcţionare a sistemului 
românesc, au fost concentrați în total 100 000 - 150 000 de bărbaţi și femei de religie mozaică, iar cei 
mai multi dintre ei au prestat muncă fizică grea (Geller 2004: 99, Carp f.a.: 46). Detasamentele de mun- 
că aveau în general 500 - 2 000 de oameni şi prestau servicii de muncă obligatorie pentru armată ori 
pentru societatea de stat a căilor ferate si drumuri, muncind în același timp si pentru diverse instituţii in- 
dustriale si agricole ale statului (Florian 2012: 82-83).7* De la începutul perioadei până la sfârșitul anului 
1943 numărul evreilor luaţi în taberele de muncă obligatorie a crescut, apoi a început să scadă. Astfel, la 
6 august 1941 prestau servicii de muncă obligatorie 17 000 de persoane. Dintre acestea, 11 124 de oa- 
meni proveneau din diferite localităţi din ţară, iar 5 876 din capitală (Stan 2010: 138). Conform statisticii 
trimise la 1 octombrie 1941 de către Marele Stat Major lui lon Antonescu, numărul evreilor de 18-50 de 
ani din ţară (exceptând Basarabia și Bucovina) apti pentru munca obligatorie era de 84 042 de persoane. 
Dintre acestea, în momentul redactării situaţiei centralizate, 47 345 de oameni lucrau deja, 9 365 erau 
scutiţi, iar 15 399 de persoane aveau o situaţie neclară (sau necunoscută); în afara acestora mai existau 
11 933 de persoane cu studii superioare care - la nevoie - puteau fi de asemenea concentrate (Ancel 


74 Declaraţia lui G. V. (bărbat, n. 1923, Budapesta), MZsL, DEGOB Proc.-verb. nr. 319. 

75 Declaraţia lui P. ?. (bărbat, n. 1912, Budapesta), MZsL, DEGOB Proc.-verb. nr. 257. 

76 Potrivit evidenţelor CFR, din 20 septembrie 1941, în Vechiul Regat şi Ardealul de Sud, numărul detaşamentelor de 
muncă obligatorie duse la lucrările de cale ferată era de 16, iar evreii repartizaţi la aceste munci au lucrat în total la 64 
de locaţii. Șerbănescu 1997. I: 411-413. 

2008: 352, loanid 2006: 46). Conform recensământului „de sânge evreiesc” din 1942, in România trăiau 
153 986 de persoane israelite cu vârsta de 18-50 de ani, dintre care 72 768 erau bărbaţi si 81 218 femei 
(Populaţia evreiască 1945: 68). Toate acestea atestă faptul că, în toamna anului 1941, aproape o treime 
dintre persoanele din grupa 18-50 de ani prestau muncă obligatorie. Din cauză că în această perioadă 
erau concentrați mai mult bărbaţii, credem că este mai aproape de adevăr să afirmăm că au fost luați la 
muncă obligatorie jumătate dintre bărbaţii cu vârste cuprinse între 18 si 50 de ani. 

La 9 august 1943, Nandor Gringold, președintele Centralei Evreilor, îi relata lui Radu Lecca faptul că în 
taberele de muncă externe lucrează aproximativ 20 000 de evrei, iar dintre aceștia, 1 000 în Transnistria. 
Potrivit evidențelor Centralei Evreilor, la jumătatea anului 1943 prestau muncă obligatorie 45 712 israe- 
liti, dintre care 25 484 lucrau în taberele interne, iar 20 228 în cele externe. În luna noiembrie a aceluiași 
an, numărul celor concentrați crescuse la 40 000 în taberele interne și la 25 000 (împreună cu femeile) în 
cadrul celor externe (Geller 2004: 82-83). 

În perioada ieșirii României din război, numărul celor care prestau muncă obligatorie a scăzut, la sfâr- 
şitul lunii august 1944 fiind încadrate în sistem 31 463 de persoane, dintre care 19 447 în detașamentele 
locale, iar 12 016 în cele externe (Chioveanu 2012: 90, Trașcă 2010: 50). 

În ceea ce priveşte numărul celor chemaţi la muncă obligatorie din Ardealul de Sud, date concrete se 
găsesc doar pentru sfârșitul lunii august 1944. Atunci, din cei 31 463 de muncitori, doar 4 060 aparțineau 
Corpurilor de Armată 6 și 7, care acopereau în special zonele din sudul Transilvaniei. Majoritatea acesto- 
ra, 2 324 de persoane, au lucrat în detașamente exterioare, iar 1 736 în brigăzi locale din interior (Trascá 
2010: 877). Acest efectiv însă nu se referă decât la cei care lucrau într-un anumit moment. În timpul celor 
patru ani, cât a funcţionat sistemul, numărul total al evreilor concentrați din Ardealul de Sud a depășit 
cu mult această cifră. 

Referitor la alte perioade nu avem decât date parţiale. De pildă, între 31 martie 1942 și 1 aprilie 1943, 
la unitățile militare din judeţul Sibiu și-au îndeplinit serviciul de muncă obligatorie 167 de bărbaţi evrei, 
iar în perioada 1 aprilie 1943 — 10 martie 1944, 160 de persoane. Dintre cei 160, majoritatea (117) fuse- 
seră luaţi si anterior la muncă; astfel, în perioada 1942 - martie 1944 fuseseră chemaţi o dată sau de mai 
multe ori la muncă obligatorie în total 210 evrei din judeţul Sibiu.” În 1943, din judeţul Timiș, care avea 
o comunitate evreiască dintre cele mai numeroase, au fost luate 1 806 persoane (Geller 2004: 99). În am- 
bele cazuri, mai mult de jumătate dintre bărbaţii evrei cu vârsta între 18 si 50 de ani prestau servicii de 
muncă obligatorie. De la Arad, în decursul perioadei 1941-1943 au fost chemate la muncă obligatorie 
1112 persoane israelite, aşadar 77% dintre cei de 18-39 de ani supuși serviciului militar." 

Din punct de vedere geografic, în sistemul românesc pot fi diferențiate două tipuri de servicii ale 
muncii obligatorii. Decretul-lege privind organizarea muncii naţionale din 15 mai 1941 a introdus servi- 
ciul muncii locale şi al celei de interes naţional. Persoanele chemate la muncă obligatorie de interes local 
au efectuat munci agricole ori alte lucrări legate de acestea (curățarea pásunilor, întreţinerea drumurilor 
etc.); însă în mediul în care locuiau, evreii erau luaţi adesea și la deszăpezire sau la curățarea străzilor ori 
a santurilor. În cazul lucrărilor de interes national, cei concentrați puteau fi duşi la distante mai mari de 
domiciliu, aici având îndatoriri mai complexe. De cele mai multe ori erau folosiţi la drumuri, căi ferate, 
sisteme de canalizare, regularizarea unor albii, desecarea terenurilor mlăștinoase; erau solicitati însă 
frecvent si în agricultură sau la muncile importante din punctul de vedere al armatei. Datorită faptului 
că formațiunile militare aveau nevoie adesea de specialişti si mici meseriași, în general fiecare centru mi- 
litar din judeţ dispunea de evidenţa meșterilor evrei din zonă (pantofari, croitori, zugravi, electricieni, ti- 
nichigii, dulgheri, tâmplari etc.), care puteau fi chemaţi la nevoie. De exemplu, la 23 iulie 1941, Ministerul 
Apărării a cerut Ministerului Afacerilor Interne o evidenţă a situaţiei concrete privind cizmarii si croitorii 
evrei care lucrau în taberele de muncă si care puteau fi pusi în slujba armatei (Șerbănescu 1997. I: 397). 

În România, populaţia evreiască mobilizată pentru activităţi de interes local era adesea repartizată la 
unități agricole si industriale de stat, dar si la unele cu capital partial privat. Lucrătorii ajungeau la locul 
de muncă pe jos sau cu mijloace de transport supravegheate de poliţie si jandarmerie. În timpul munci- 
lor agricole de primăvară, oamenii au fost repartizaţi în brigăzi mai mari care însumau zeci de evrei. De 
pildă, în mai 1942, Banca Federală „Zorile” și Primăria din Arad au primit aprobare de la Comandamentul 


77 Arhivele Naţionale Române. Serviciul Judeţean Sibiu, Fond Magistratul oraşului şi scaunului Sibiu. Seria actelor preluate 
de la Primăria Sibiu, inv. 222, dos. P-13/1941, f. 5-12. 

78 Arhivele Comunității Evreieşti Arad, Lista persoanelor obligate la serviciul militar, Arad, vol. | (1926-1936), vol. II (1937- 
1947). 

7 Teritorial Sibiu pentru 50 de muncitori evrei. Israelitii care efectuau lucrári de semánare pe terenurile 
arabile ale orasului au fost chemati pentru 30 de zile de cátre Centrul de Recrutare din Arad." Cei adusi la 
muncile obligatorii, nepricepându-se la agricultură, aveau adesea o productivitate mică, ceea ce a con- 
dus la înăsprirea tratamentelor din partea supraveghetorilor. Potrivit Ordinului nr. 67946/1942, emis la 26 
iunie de către Comandamentul 7, era impusă redactarea unei evidente privind toti evreii care lucrau la 
unităţile economice, mentionándu-se și eficiența producţiei, iar la fiecare două săptămâni era realizat un 
raport legat de eficiența productiei.*? La sfârşitul lunii iulie 1942, când, potrivit noilor reglementări, Comi- 
sia de control formată din trei membri ai Camerei Agricole din Arad s-a deplasat pe proprietatea Primăriei 
din Şimandul de Jos pentru o inspecţie, a găsit mai multe nereguli privind evreii care lucrau acolo. S-a 
constatat că nu se respectă timpul de lucru de 9 ore, se lucrează doar 7 ore, iar ceapa și zarzavaturile sunt 
năpădite de buruieni. Pentru rezolvarea situaţiei, s-a propus celor responsabili cu exploatarea proprietății 
să se respecte programul de lucru și să angajeze mai multi muncitori, altfel se va distruge recolta."" 

În legătură cu lucrările din domeniul agriculturii, trebuie menţionat faptul că la aceste activităţi erau 
folosiți adesea și prizonierii de război, care puteau fi solicitati chiar si de către persoanele particulare 
— aşadar de către persoane care dețineau terenuri agricole mai mari - prin intermediul Camerelor Agri- 
cole. Conform dispozițiilor Marelui Stat Major, tratamentele aplicate deținuților, alimentaţia si îmbrăcă- 
mintea acestora erau permanent în atenţia Ministerului Agriculturii.9? 

De altfel, faptul că prizonierii de război si cei internaţi în tabere erau duşi la muncă obligatorie era 
considerat un fenomen obișnuit. Aşadar, instituţia serviciului muncii obligatorii — desi era destinată în 
primul rând evreilor — a afectat în timpul războiului si comunităţile neevreiesti. Forța de muncă a acesto- 
ra era folosită, de asemenea, în cadrul unor lucrări agricole ori la construcţia de căi ferate și drumuri. De 
pildă, potrivit situaţiei prezentate de Prefectura judeţului Hunedoara, la 25 octombrie 1941, pe teritoriul 
judeţului au existat 537 de internaţi, dintre care 492 români, 7 maghiari, 3 germani, 17 ruşi, 2 bulgari şi 
16 evrei. Toti au lucrat la realizarea căii ferate Bumbesti-Livezeni, care lega oraşul Tg.-Jiu de Petroşani, 
ori la linia Deva-Brad. Dintre români, 111 persoane fuseseră condamnate pentru activităţi cu caracter 
legionar, altele din cauză că au participat la greve ori la alte activităţi politice interzise, iar cele din comu- 
nitátile minorităţilor nationale fuseseră internate din cauza preocupărilor lor comuniste. 

Majoritatea evreilor din Ardealul de Sud și-au îndeplinit serviciul muncii obligatorii tot în Transilvania 
de Sud ori în Vechiul Regat. Evreii din Timişoara sau Arad, duși în taberele externe, au avut mari șanse să 
ajungă la Sighişoara, Braşov, Predeal ori în jurul localităţii Focşani din sudul Moldovei. În schimb, majori- 
tatea celor din împrejurimile orașului Turda au fost instalați în taberele externe mai apropiate, în special 
la Mátisesti, la Muntele Báisorii sau în zona Sibiului.5 Evident, existau si excepţii. De exemplu, între luna 
martie 1942 si începutul anului 1944, în apropierea localităţii Balta din Transnistria a funcţionat un de- 
taşament de muncă obligatorie format din lucrători veniţi din Vechiul Regat și Ardealul de Sud (Geller 
2004: 88). Din Chestionarele Congresului Mondial Evreiesc din anul 1946 reiese faptul că 12% dintre cei 
luaţi la muncă obligatorie din Turda au afirmat că, pentru o perioadă mai lungă sau mai scurtă, au lucrat 
în cadrul Batalionului 120 din Balta." Dintre cei inregimentati la Arad, au fost duşi ceva mai multi — apro- 
ximativ 14% - în Transnistria." 

În România, reglementările referitoare la evreii luaţi să-şi îndeplinească serviciul muncii obligatorii 
au fost specificate în Regulamentul de aplicare emis la 14 iulie 1941. Israelitii au fost luaţi în evidenţă 
în cadrul unor birouri de recrutare, în secţiile speciale care au fost înființate în acest scop. Potrivit legii, 
în cazul în care erau repartizaţi la armată, primeau casă, masă și soldă, dar evreilor din detașamentele 
de muncă obligatorie care au fost trimişi la instituţiile publice nu li se oferea decât solda. Singuri se 
îngrijeau de îmbrăcămintea potrivită anotimpului, iar ca semn distinctiv, li se impunea purtarea unei 
banderole galbene cu diametrul de 10 cm (Benjamin 1993: 103-104 şi 159). 


79 Arhivele Nationale Române. Serviciul Judeţean Arad, în continuare: ANRSJAR, Fond Camera Agricolă Arad, dos. 67/1942, f. 68. 

80 ANRSJAR, Fond Camera Agricolă Arad, dos. 67/1942, f. 458. 

81 ANRSJAR, Fond Camera Agricolá Arad, dos. 67/1942, f. 436. 

82 Vezi, de exemplu, situatia prizonierilor de rázboi utilizati la muncile agricole din judetul Arad: ANRSJAR, Fond Camera 
Agricolá Arad, dos. 99/1943, f. 7-24. 

83 Arhivele Nationale Románe. Serviciul Judetean Hunedoara, Deva in continuare: ANRSJHD), Fond 27 (Prefectura judetului 
Hunedoara), dos. 266/1941, f. 263. 

84 ACSIER, fond. III (Congresul Mondial Evreiesc), pe baza chestionarelor dos. 10, 12 si 21. 

85 ACSIER, fond. III (Congresul Mondial Evreiesc), pe baza chestionarelor dos. 10, 12 si 21. 

86 Arhivele Comunităţii Evreieşti Arad, Lista persoanelor obligate la serviciul militar, Arad, vol. | (1926-1936), vol. II (1937-1947). 

Ín practicá, paragrafele Decretului-lege erau utilizate in mod diferit si au fost frecvent modificate 
prin dispozitii interne confidentiale. Cu exceptia persoanelor care lucrau la cáile ferate, evreilor care isi 
indeplineau munca obligatorie nu li se asigurau nici imbrácáminte si nici alimente; in concluzie, acestia 
supravietuiau doar din bunávointa Federatiei Uniunilor Comunitátilor Evreiesti din Bucuresti, iar mai 
tárziu, dupá desfiintarea acesteia, a Centralei Evreilor, cát si datoritá ajutoarelor primite de la comunitáti 
si de la membrii familiei (Ancel 2008: 349). Decretul nr. 16622/1941, care a fost trimis prefecturilor la 28 
iulie 1941 de cátre Ministerul Afacerilor Interne din Bucuresti, a decis ca evreii dusi la muncá sá fie plátiti 
in functie de ponderea lucrárilor realizate. Conform legii, si muncitorii evrei urma sá primeascá zilnic 
120, 150 ori 180 de lei, in functie de merite, la fel ca orice alt lucrátor. Decretul a subliniat si faptul cá 
„munca lor nu trebuie să fie sursă de îmbogăţire pentru proprietari"? Din banii câştigaţi îşi vor cumpăra 
îmbrăcăminte și hrană. După doar câteva zile, printr-o Adresă emisă la 3 august 1941, cu nr. 2632/1941, 
prefectul din judeţul Hunedoara a anunţat raioanele că instrucţiunile referitoare la plată se vor modi- 
fica astfel: „Evreii puşi la muncă în folosul obstesc vor fi plătiţi cu întreţinerea. Evreii care muncesc la 
proprietari vor fi plătiţi după dispozitiunile date de Ministerul Afacerilor Interne” În scurt timp si suma 
acestei indemnizaţii a scăzut simţitor. De pildă, potrivit Ordinului circular din 2 august 1941, suma zil- 
nică pe care o primeau muncitorii evrei care lucrau la calea ferată era de 90 de lei; Ordinul a mai dispus 
ca Directiunea Generală CFR să asigure instalarea și hrana lucrătorilor. La 28 septembrie 1942, Marele 
Stat Major l-a informat pe Radu Lecca despre faptul că jumătate dintre evreii luaţi la muncă obligatorie 
lucrează în zdrente, iar 80% dintre aceștia nu au încălțăminte corespunzătoare. Lecca a delegat această 
atributie Centralei Evreilor, care în luna octombrie a si început trimiterea unor pachete cu îmbrăcăminte. 
De-a lungul anilor 1942 si 1943, Centrala Evreilor a trimis detasamentelor de muncă ajutoare în valoare 
de 250 de milioane lei (Geller 2004: 84). 

În general, muncitorii evrei îşi procurau singuri hrana, primind de acasă pachete cu alimente. În ta- 
berele externe se dădea mâncare, dar aceasta nu acoperea decât o parte infimă a nevoii lor de energie 
zilnică; în consecinţă, cei din detașamentele de muncă sufereau tot timpul de foame si sete acute. Toate 
acestea erau agravate de condiţiile de igienă insuportabile în care trăiau, de locurile de cazare neíngriji- 
te și lăsate în paragină (Geller 2004: 85). 

Intelectualii specializați în domenii ca medicină, farmacie, inginerie sau arhitectură, folosiți în cadrul 
armatei, erau evaluati după alte criterii. Acestora (spre deosebire de exemplul maghiar) li s-a permis 
să-şi păstreze rangul militar iniţial si să-şi poarte uniformele, având însă şi semnul distinctiv. Specialiștii 
respectivi erau plătiți cu solda zilnică (Benjamin 1993: 103-104 şi 159). Memoriile unor persoane luate 
la muncă obligatorie și Ancheta Congresului Mondial Evreiesc din România realizată în anul 1946 con- 
firmă faptul că în unele cazuri specialiștii lucrau în propriul lor domeniu de activitate; în alte cazuri, însă, 
li s-a impus munca fizică. Exemplul lui Sámuel Izsák, care după război a devenit profesor universitar și 
specialist în istoria medicinei, demonstrează felul în care și în timpul serviciului muncii obligatorii erau 
utilizate cunoștințele sale de medic: „Eu am fost luat în august 1941. Am lucrat în diferite regiuni ale 
țării. Mai întâi am fost în Banat, unde am muncit ca săpător, apoi am fost mutati în Valea Oltului. Cea mai 
lungă perioadă am petrecut-o în sudul Moldovei, nu departe de Focşani. [...] În apropierea Focşaniului 
am lucrat o vreme ca brancardier. În detașamentul de muncă am avut la mine o geantă pentru asistenţă 
sanitară, pe care am adus-o încă din Timişoara şi în care erau medicamente și pansament. Am îngrijit 
în special oameni mai în vârstă. Le-am dat injecții si am acordat primul ajutor chiar şi soldaţilor români, 
dacă erau răniți. Mai mult decât atât, comandantul lor, care era un căpitan, a făcut odată o infecţie la ochi 
din cauza prafului si a condiţiilor igienice îngrozitoare. Eu l-am tratat făcând uz de cunoştinţele mele de 
medicinist de anul doi si cu ajutorul cărţilor pe care le-am avut cu mine. [...] Acolo unde am fost eu, am 
trăit în condiții relativ normale, dar nu la fiecare unitate de muncă obligatorie era asa. Din cele relatate 
de fratele meu, am aflat cât de îngrozitoare era situaţia batalioanelor de muncă forțată din Páncota."" 


87 ANRSJHD, Fond 27 (Prefectura judeţului Hunedoara), dos. 266/1941, f. 1-2. Cf: Shapiro 2002: 192-193. 

88 Ibidem. 

89 ANRSJHD, Fond 27 (Prefectura judetului Hunedoara), dos. 266/1941, f. 190. 

90 Gidó Attila, Interviu biografic cu Sámuel Izsák, Cluj, septembrie-octombrie 2003. [http://www.centropa.hu/index.ph 
p?nID230&x-PXVuZGVmaW5IZDsgc2VhcmNoVHIwZT1CaW9EZXRhaWw7IHNIYXJjaFZhbHVIPTEOMDsgc2VhcmNoU 
2tpcDO1MDsgb3JpU1Q9bmFtZTsgb3JpU1Y9SXpz/Ws=]. Interviul poate fi accesat si în limba engleză: [http://www. 
centropa.org/index.php?nID230&x-PXVuZGVmaW5IZDsgc2VhcmNoVHlwZT1CaW9EZXRhaWw71HNIYXJjaFZhbHVIP 
TE1MDsgc2VhcmNoU2tpcDOwOyBvcmlTVD1uYW1lOyBvcmlITVj1JenP9aw-]. 

În taberele externe, programul de muncă putea însemna si 14-18 ore pe zi. În schimb, potrivit legii, 
cei din detașamentele de muncă obligatorie din interiorul ţării nu lucrau în general decât 9 ore." La 
sărbătorile evreiești mai mari, lucrătorii puteau să rămână acasă câteva zile, iar în taberele de muncă ex- 
terne a fost diminuat programul de lucru si erau permise - după caz - slujbele religioase.” La fel, si stu- 
dentii înrolați în toamna anului 1943 au primit 15 zile de concediu, pentru a-și putea sustine examenele 
(Şerbănescu 1998: 158). În general, nu reglementările centrale, ci comandanții din taberele de muncă 
au stabilit programul de lucru. Ofițerii au dat frecvent permisii în schimbul unor sume uriașe. De multe 
ori, însă, norma celor plecaţi în permisie era îndeplinită de camarazii lor rămași în tabără (Geller 2004: 
85). În toamna anului 1941, plecările și permisiile scurte erau în mod serios limitate. La 16 septembrie 
1941, Comandamentul 7 Teritorial cu sediul în Sibiu a transmis centrelor de recrutare că evreii din tabe- 
rele de muncă nu pot primi învoiri în următoarele cazuri: procurarea hranei, introducerea unor obiecte 
personale, aducerea imbrácámintii de schimb sau a hainelor mai groase. Toti cei care doresc haine mai 
groase trebuie să le ceară apartinátorilor, care pot trimite prin poștă lucrurile solicitate (Florian 2012: 
79-80). Efectul acestei dispoziții emise de comandamentul militar era că, de pildă, în localitatea Câmpu 
lui Neag, tabăra externă în care lucrau la construcţii de drumuri 118 muncitori a avut mari probleme 
privind aprovizionarea cu alimente. Anterior, practica curentă fusese ca un număr de câteva persoane 
alese dintre cei ce lucrau la repararea drumului dintre Câmpu lui Neag și Livezeni să fie trimise după 
alimente, dar noile reglementări nu mai permiteau acest lucru. La 2 octombrie 1941, Directiunea Gene- 
rală a Drumurilor și Serviciul Judeţean de Lucrări Publice și Comune Hunedoara-Deva au cerut ajutorul 
Prefecturii pentru a putea hrăni muncitorii din tabără, deoarece altfel ar fi trebuit să întrerupă lucrările. 
Prefectura a luat în considerare cererea si a transmis conducerii taberei să cumpere alimente de bază de 
la producătorii locali.” 

Instalarea evreilor aduși pentru diverse lucrări agricole si de terasament pe termen scurt necesita 
multă organizare. Regulamentul Marelui Stat Major din 19 octombrie 1941, emis în spiritul vremii, menit 
să creeze un climat de tulburare și propaganda terorii, a interzis, de pildă, ca evreii din batalioanele de 
muncă să fie instalaţi în casele românilor, motivând acest lucru prin faptul că în felul acesta deţinuţii nu 
vor putea face propagandă comunistă, nu vor răspândi boli contagioase în rândul populaţiei și nu vor 
încerca să obţină prin corupție diferite avantaje. Conform acestei reglementări, în afara localității vor fi 
construite barăci în care să locuiască muncitorii evrei, iar toţi cei care vor dovedi neglijență în paza aces- 
tora vor fi aduși în fata curții marţiale (Florian 2012: 80, Șerbănescu 1997. I: 416). 

În Ungaria, aşa-numitele companii nationale de muncă au fost utilizate pe teritoriul țării la construc- 
tia si repararea unor drumuri, poduri, căi ferate, aeroporturi si alte edificii militare, la realizarea terasa- 
mentelor si a canalelor de scurgere, la defrisári, activităţi de incárcare-descárcare, curățarea străzilor si 
munci agricole. Condiţiile de muncă și modul în care erau trataţi muncitorii evrei erau de cele mai multe 
ori suportabile. Unii, în special cei mai bogaţi, puteau beneficia chiar şi de anumite privilegii. În schim- 
bul unor cadouri și bani, de exemplu, cei care locuiau aproape puteau merge frecvent acasă, hrana și 
condiţiile lor de locuit erau mai bune si primeau mai puţin de lucru. Au existat şi evrei care pentru bani 
au reușit să pună pe alţii să muncească în locul lor. Toate aceste fenomene au constituit, în unele locuri, 
un bun prilej pentru propaganda antisemită și alte tipuri de constrângeri (Braham 1997: 299 şi 303-304). 

„Diplomele” de mulțumire pregătite comandanților de către companiile lor atestă și faptul cá com- 
portamentul uman era atunci o practică rar întâlnită.” Atrocitáti grave săvârşite împotriva evreilor luaţi 
la munca obligatorie au fost semnalate nu numai pe frontul de Est, dar si pe teritoriul Ungariei, făcând 
dovada existenţei unei atmosfere antisemite. De pildă, membrii companiei de muncă forțată auxiliară 
nr. 108/59 din Sighetul Marmaţiei au muncit în toamna anului 1942 în localitatea Lunca de Jos. Potrivit 
relatării martorilor oculari, muncitorii erau bătuţi in mod regulat si ținuți în condiţii inumane. Unii au și 
pierit din cauza foametei ori a loviturilor.” 


91 Decretul nr. 27/55000 din iunie 1942 al Marelui Stat Major a dispus introducerea programului de lucru de 9 ore. Vezi: 
Traşcă 2010: 47. 

92 Vezi, de pildă, Decretul Marelui Stat Major din 15 septembrie 1943 privind Anul Nou evreiesc care se apropia. 
Şerbănescu 1998: 155-156. 

93 ANRSJHD, Fond 27 (Prefectura judeţului Hunedoara), inv. 907, dos. 115/1941, f. 3-5. f. Cf. Deletant 2006: 109-110. 

94 Diploma de multumire a companiei de muncá nr. 261/7 (Magyar Nyelvterületról Származó Zsidóság Emlékmüzeuma 
[Muzeul Memorial al Evreilor Vorbitori de Limba Maghiará], Safed, Israel, in continuare: MNYZSE), H. 471, nr. 1970. 

95 Epistola lui Pál Schónberger cátre Rezsó Rupert, deputat in Parlament. 25 noi. 1942, MNYZSE, H. 471, nr. 10639. 

Situatia acelor unitáti care trebuiau sá páráseascá teritoriul Ungariei, fiind trimise pe front, era in 
general si mai gravá. Muncitorii din spatele frontului erau folositi in constructia de drumuri, la fortificatii, 
lucrári de incárcare-descárcare si transport, iar cei din prima linie erau pusi sá indepárteze ori sá plaseze 
obstacole, munceau la sáparea santurilor si la curátarea terenurilor de mine. Pierderile de vieti omenesti 
erau mari, cauzate nu atát de evenimentele de rázboi, cát mai ales de aprovizionarea incompletá (de lip- 
sa de echipament si imbrácáminte), de epidemii si de tratamentele rele aplicate membrilor companiei. 

Ofițerii şi soldaţii unităţilor militare (aşa-numitele cadre), care supravegheau batalioanele de muncă 
din Ungaria, se purtau adesea nemilos cu oamenii dati pe mâna lor. Antisemitismul fanatic al ofițerilor 
de grad mai înalt si al ofițerilor în rezervă repartizaţi la batalioanele de muncă a alimentat abuzurile să- 
vârşite. Marea majoritate a ofiţerilor aflaţi sub influenţa spiritului general naţionalist al epocii si a propa- 
gandei de război i-au considerat pe evrei si pe ceilalți minoritari Coloana a 5-a, așadar elemente străine 
de naţiune, care pactizează cu duşmanul. În teritoriile reanexate după 1938, armata maghiară si forțele 
de ordine au săvârșit numeroase atrocități împotriva minorităţilor. În toamna anului 1940, în nordul 
Transilvaniei au avut loc mai multe astfel de incidente, având ca victime câteva sute de evrei si români 
(Niciu et al. 1997: 1395-1642, Turlea 1996). 

Liderii militari maghiari cu grad superior au întărit sentimentele antisemite ale contingentului prin 
dispoziții confidentiale; mai mult decât atât, uneori chiar si prin ocolirea căii oficiale. Conform depozitiei 
colonelului Lipót Muray, unul dintre comandanții centrului de ocupaţie, la comandamentului corpului 
de armată au fost date îndrumări verbale privind măsurile inásprite față de deţinuţi. Totuși, ofițerul care 
din cauza faptelor sale de cruzime era numit si „călăul din Nagykáta" nu era motivat doar de indicațiile 
primite când şi-a îndemnat subalternii la tratamente nemiloase. Muray a aplicat o serie de măsuri care 
au depășit reglementările antievreieşti aflate în vigoare. De exemplu, le-a retras deţinuţilor dreptul de a 
primi pachete, de a circula pe trotuare sau de a vorbi cu membrii armatei și cu populaţia civilă, privându- 
i totodată de singura lor plăcere: fumatul.’ 

Dincolo de umilintele practicate în armata vremii în mod obișnuit, privarea de alimente, santajul si 
hotia au devenit activităţi cotidiene la multe dintre unităţile militare. 

În special cei în vârstă ori cei care aveau randament mai scăzut la muncă, evreii religioşi şi cei tradi- 
tionalisti, precum si intelectualii au devenit tinte ale abuzurilor. Alături de atmosfera antisemită, aceste 
activităţi erau motivate şi de posibilitatea unor câștiguri materiale. În timpul raziilor din cartierul militar, 
efectuate cu regularitate, obiectele din echipamentul deţinuţilor erau insusite de către soldați.” Mem- 
brii batalioanelor de muncă plăteau si pentru serviciile care, teoretic, ar fi trebuit să fie gratuite (poștă, 
permisii). A căpătat popularitate așa-numitul sistem de bonuri. Cei ce prestau muncă obligatorie nu 
puteau avea o cantitate mai mare de bani, de aceea au plătit soldaţilor sau ofițerilor maghiari sub forma 
unor obligaţii. Când soldaţii maghiari erau lăsaţi acasă în permisie, schimbau aceste obligaţii în numerar 
la familiile evreilor înrolați. Membrii Companiei de muncă 110/45 din Târgu Mureș au hotărât chiar la 
începutul serviciului să ofere în mod regulat efectivului militar un salariu, prevenind astfel posibilele 
abuzuri.% 

Din cauza mediului sălbatic impus de frontul de est, tratamentele aplicate celor din detașamentele 
de muncă au devenit și ele tot mai brutale, în pofida principiilor pragmatice. Unii comandanți ai unită- 
tilor militare maghiare au încercat să menajeze caii de tracțiune extenuati pe drumurile pline de gropi, 
înhămând în locul lor lucrătorii din batalioanele de muncă. Porecla evreilor care de multe ori erau trimişi 
la moarte sigură fără instrucţie si cunoștințe de specialitate, având misiunea de-a dezactiva minele ne- 
explodate, a devenit populară si în rândul soldaţilor germani: „deminatori de tip 1942" (Ungváry 2004: 
116). Potrivit memoriilor unui deţinut din Oradea, „cu toate că nu aveam deloc astfel de cunoștințe, ne 
obligau să înaintăm pe câmpul minat, fiind nevoiţi să scoatem minele cu mâinile și picioarele. Cum acest 
lucru era imposibil, multi dintre noi au fost rupti în bucăţi de mine, iar alţii au fost grav răniţi.'* 

Cazurile de nesubordonare (simulare, nerespectarea disciplinei de muncă) erau pedepsite cu o seve- 
ritate draconică, prin pironire sau împușcare. Bela Miller, luat la muncă obligatorie din orașul Cluj, evocă 
condiţiile de muncă si atitudinea violentă a gardienilor:, Am lucrat în Transcarpatia la un depozit de lem- 


96 Pledoaria lui Lipót Muray, intitulată Nagykátai működésem leírása [Activitatea mea de la Nagykáta], în procesul judecat 
la Tribunalul Poporului. Publicat în: Kossa 1984: 478-500. 

97 Memoriile lui Sândor Neumark, MNYZSE, H. 471, nr. 1396. 

98 Memoriile dr. Bela Harap, MNYZSE, H. 471, nr. 9611. 

99 Declaraţia lui |. L. (bărbat, n. 1912, Oradea), MZSL, DEGOB Proc. Verb. Nr. 1524. 

ne, la exploatarea lemnului. Adápostul era într-o pădure. Am cărat bușteni. Pe un drum de 4-5 kilometri, 
duceam câte doi un butuc de 40-50 de kilograme. Dacă se întâmpla ca cineva să nu mai poată căra ori a 
săvârşit cea mai mică abatere, a primit pedepse dintre cele mai severe. De pildă, cea mai gravă pedeapsă 
utilizată în armata maghiară era pironirea. Era folosită nu doar în taberele de muncă, ci si la militarii obis- 
nuiti. Aceasta a fost o pedeapsă cu totul inumaná: cele două braţe erau legate în spate, apoi cel legat 
era tras de încheietura mâinii pe un copac, la înălțime, ca să nu poată atinge pământul cu picioarele. De 
durere și chin nimeni nu a rezistat mai mult de 10-15 minute, după care a leşinat. Atunci era lăsat jos, 
stropit cu apă până îşi revenea, apoi tras din nou pe copac. Durata pironirii era direct proporţională cu 
abaterea. Unii erau condamnați la pironire de jumătate de oră, alţii pentru o orá."9Au existat si execuții 
din motive inventate si pur sadice. În decembrie 1942 au fost executate 29 de persoane, membri ai Com- 
paniei de muncă cu nr. 15/11 (Kis - Szabó 2004). În localitatea Puchov, cei din Compania nr. 104/5 au 
fost acuzaţi că au complotat împotriva armatei. Învinuirea venea din partea a doi camarazi, constrânşi 
să depună mărturie. La 24 septembrie 1942 erau condamnate la moarte prin împușcare 24 de persoane, 
iar sentinţa a fost executată imediat.!9! 

Unul dintre cele mai faimoase incidente, cu 400 de victime, s-a întâmplat în aprilie 1943 la Dorosici, 
în Ucraina, unde a fost arsă baraca-spital a evreilor din detașamentele de muncă. Din sursele cercetate 
nu reiese dacă incendiul a fost provocat sau nu. Potrivit relatării unor supraviețuitori şi martori oculari, 
paza militară maghiară a utilizat o metodă specifică de controlare a incendiului: i-a ținut sub focul mitra- 
lierelor pe cei care încercau să se salveze, nápustindu-se afară ca niște fáclii.'?? 

Ferenc Szombathelyi, șeful Statului Major între 1941 și 1944, care a contribuit de asemenea la „dubla 
măsură”, în mărturia sa de după război a pus atrocitățile pe seama spiritului antievreiesc, ce și-a croit 
drum la toate nivelurile ierarhiei militare: „Chestiunea evreiască a avut un efect catastrofal asupra ar- 
matei. Un efect de corupţie îngrozitor. Toate valorile au fost modificate. Neîndurarea s-a transformat în 
dragoste de ţară, atrocitățile în eroism, iar corupţia a devenit o virtute. În asemenea condiţii, noi, oamenii 
cu judecată, nu puteam pricepe mersul evenimentelor. Disciplina și-a arătat cele două feţe. Una vizavi de 
evrei, unde totul era permis, si o disciplină cu un alt chip, unde totul ar fi trebuit să se întâmple conform 
regulamentelor. Evident, acest ultim lucru nu s-a întâmplat. Astfel, disciplina întregii armate a fost sub- 
minată, iar ordinele, în caz că vizau problemele evreilor, pur și simplu nu mai erau îndeplinite, ci sabotate" 
(Karsai 1962: LXV-LXVI. Sublinierea în original). 

Citând titlul unui volum de memorii, anumite unităţi erau denumite, pe bună dreptate, ,esafoduri miş- 
cátoare" (Sallai 1979). Totodată, au existat si exemple care indicau un comportament uman (Braham 1997: 
363-364). Unii ofiţeri maghiari erau împotriva crimelor în masă săvârşite contra populaţiei civile, iar în teri- 
toriile ocupate au oferit protecţie civililor, inclusiv evreilor. În principiu, comandamentul militar maghiar a 
prescris utilizarea armelor, în cazul în care detașamentele de muncă ar fi fost atacate (Ungváry 2004: 121). 
Nazistii erau enervati de numărul mare de evrei care își îndeplineau partial serviciul în uniforme, benefi- 
ciind (în principiu) - ca membri ai armatei maghiare - de protecţia acesteia. Le era teamă cá o asemenea 
atitudine ar putea avea efecte de dezbinare și asupra armatei germane (Braham 1997: 315-316). 

Între septembrie 1942 şi iunie 1943, la conducerea Ministerului Apărării Naţionale Maghiare se găsea 
general-colonelul antinazist Vilmos Nagy Nagybaczoni, care a încercat să îmbunătățească situația celor 
din detașamentele de muncă, căutând să pună capăt acțiunilor arbitrare, atât pe front, cât și în spatele 
frontului. Nagy a insistat ca înrolările să se facă în funcţie de grupe de vârstă, iar cei de peste 42 de ani si 
cei inapti de muncă să fie lăsaţi la vatră ori să nu fie inregimentati.'? Contrar practicii anterioare, după 
şase luni a făcut posibilă demobilizarea evreilor si a minoritarilor din detașamentele de muncă. În dis- 


100 Gidó Attila, Interviu biografic cu Bela Müller, Cluj, noiembrie 2003. [http://www.centropa.hu/index.php?nlD=30&x= 
PXVuZGVmaW5IZDsgc2VhcmNoVHIwZT1CaW9EZXRhaWw7IHNIYXJjaFZhbHVIPTEANTsgc2VhcmNoU2tpcDOyMDsg 
b3JpU1Q9bmFtZTsgb3JpU1Y9Tf1sbGVy]. Interviul poate fi accesat si în limba engleză: [http://www.centropa.org/ 
index.php?nlD=30&x=PXVuZGVmaW5IZDsgc2VhemNoVHiwZT1CaW9EZXRhaWw7IHNIYXJjaFZhbHVIPTYzMTsgc2V 
hecmNoU2tpcDOyMDsgb3JpU1Q9bmFtZTsgb3JpU1Y9TXVsbGVyl. 

101 A 10. Kónnyühadosztály tábori bíróságának ítélete [Decizia luată de Tribunalul Militar al Diviziei 10], 20 septembrie 
1942, Magyar Országos Levéltár Baranya Megyei Levéltár [Arhiva Naţională Maghiară, Arhiva județului Baranya], 
Documentele Tribunalului Poporului din Pecs, 476/1946. 

102 Declaraţiile supravietuitorilor S. C. (bărbat, n. 1910, Munkacevo), S. H. (bărbat, n. 1923, Nelipine), B. I. (bărbat, n. 1910, 
Uzshorod),V. J. (bărbat, n. 1909, Ruzomberok), G. J. (bărbat, n. 1911, Kisvárda), F. M. (bărbat, n. 1911, Budapeste), MZSL, 
DEGOB, Proc. verb. 221, 875, 2093, 2729, 2811, 3028. 

103 Regulamentul strict confidential nr. 5600. M.1b.-1942. al MA. 14 noi. 1942. HdtL MA M.1b.-5600/1942. 

cursurile sale parlamentare a adus - de asemenea - argumente în favoarea tratamentului unitar si a me- 
todelor umane aplicate deţinuţilor, spunând cá acest lucru este si în interesul armatei.'% Împotriva abu- 
zurilor a iniţiat acţiuni procedurale dezbătute în cadrul tribunalului militar. Pentru a putea tine mai bine 
sub control cazurile de încălcare a legii, a înfiinţat un post de inspector al detasamentelor de muncă de 
pe front si unul pentru cele din spatele frontului. Reglementarea lui Nagy, emisă la 19 decembrie 1942, 
a gestionat — în ansamblu - situația celor din detașamentele de muncă din ţară. A dispus ca acestora 
să li se aplice un tratament sever, dar uman, luând măsuri contra neregulilor si abuzurilor. Printre altele, 
a interzis utilizarea sancţiunilor nepermise, a stabilit condiţiile îngrijirilor medicale si instalarea cores- 
punzătoare a muncitorilor, respectarea slujbelor religioase și a hotărât ca medicii si inginerii să lucreze 
în specialitatea lor.' Mai multe tipuri de reglementări au precizat drepturile apartinátorilor și serviciile 
sociale de care puteau avea parte aceștia.'% Soarta evreilor aflaţi pe front depindea însă în continuare 
de intenţiile pe care le aveau comandanții locali. 

În Jurnalul ministrului de apărare maghiar se găsesc mai multe specificări legate de irationalitatea 
economică si socială a campaniei antievreiești (Nagybaczoni Nagy 1986: 126-132). În urma denunturilor 
ori a petitiilor și listelor aparţinând unor asociaţii „patriotice”, uneori au fost înrolați oameni în vârstă, 
bolnavi sau invalizi, la fel și specialiști de neînlocuit în domeniul lor. De pildă, medicii care din cauza 
restricțiilor nu puteau fi înregistraţi la Colegiul Medicilor au fost chemaţi la muncă fizică. La modul cel 
mai vehement era cerut acest lucru de Asociaţia Naţională a Medicilor Maghiari (MONE), organizaţie de 
apărare a intereselor din acest domeniu de activitate, care a dorit să scape astfel de concurența evreias- 
că. Membrii organizaţiei ar fi dorit să se pună imediat în aplicare cota (6%) stabilită de legile antievre- 
ieşti. În Ardealul de Nord, de exemplu, unde aproape jumătate dintre medici erau evrei, acest lucru ar fi 
însemnat prăbușirea sistemului medical. Vilmos Nagy Nagybaczoni, colaborând cu ministrul afacerilor 
interne, Ferenc Keresztes-Fischer, care avea și el concepţii mai moderate, a obţinut până la urmă ca în 
iarna anului 1942, multi dintre medicii evrei aflaţi pe linia frontului să fie lăsaţi la vatră și dusi în spatele 
frontului pentru a-și îndeplini serviciul muncii obligatorii ca medici (Kovács 1994: 122-127). 

La presiunea partidelor de extremă dreapta si a germanilor, în iunie 1943, Vilmos Nagy Nagybaczoni 
şi-a dat demisia. Succesorul lui a devenit general-colonelul Lajos Csatay, care era mai conservator decât 
predecesorul său și mult mai loial față de alianța germană, dar care a continuat, în fapt, politica moderată 
referitoare le evrei. La sfârşitul lunii iunie 1943 au fost reglementate din nou condiţiile de muncă, remune- 
ratia, alimentaţia si instalarea celor din detașamentele de muncă.'% Potrivit unor rapoarte sosite la Ministe- 
rul Apărării, însă, în anumite unități de peste graniţă, tratamentele aplicate lucrătorilor din detașamentele 
de muncă erau în continuare dintre cele mai rele. Anchetele făcute au dovedit legitimitatea doleantelor si 
au decis responsabilitatea comandanților. Din acest motiv, în octombrie 1943 Csatay a emis o nouă dispo- 
zitie, în care solicita încetarea abuzurilor, si a hotărât ca cei care nu respectă cele prescrise de regulament 
să fie imediat demiși si trimişi în fata Curtii Marţiale.'% Împotriva comandanților care încălcau legea au fost 
cu adevărat aplicate procedurile legale. Pe de altă parte, în toată această atmosferă antisemită generală, 
legea era adesea prea permisivă față de cei vinovaţi ori s-a încercat tergiversarea cazurilor.'?? 

O trăsătură comună a celor două sisteme de muncă obligatorie era tratamentul inuman aplicat ce- 
lor din detașamente. Potrivit unui regulament confidential, emis la 18 iulie de către viceprim-ministrul 
român loan (Jack) Popescu, în caz de evadare, unul din zece muncitori va fi executat (Geller 2004: 81, 
Florian 2012: 79, Șerbănescu 1997. |: 396). Această dispoziţie a fost aplicată la nivel national. Regula- 
mentul central, conform căruia - după cum a fost prescris de ordinul emis de lon Antonescu - evreii din 
detașamentele de muncă ce nu lucrează în mod corespunzător nu vor mai primi soldă, iar dacă cineva 
evadează, fiecare al 10-lea deţinut va fi executat, a sosit la Prefectura judeţului Hunedoara în data de 3 
august 1941.11 În România, în anul 1942 a fost emisă de către Marele Stat Major o dispoziţie care stabilea 
pedeapsa corporală a deţinuţilor chiar si în cazuri de abateri mai mici (Carp f.a.: 35). De cel mai aspru 


104 Képviselóházi Napló [Jurnal parlamentar], vol. XV, şedinţa 309 (19 noiembrie 1942), p. 595-596. 

105 Regulament prezidenţial nr. 121480/1942 KMOF, 19 decembrie 1942, HdtL MA VKF [Com. Statului-Major] 1, 6024/1942. 

106 Ordin Circular nr. 23000/prez. 22. g.—1943 referitor la ajutorarea celor inregimentati pentru serviciul muncii obligatorii 
auxiliare. Budapesti Közlöny [Monitorul Oficial din Budapesta], 9 aprilie 1943, nr. 80. 

107 Ordin Circular nr. 97. OM. KMOF.-1943, 23 iunie 1943, HdtL VKF [Com. Statului-Major] OM 1. 15/1943. 

108 Regulament Prezidential nr. 180475/1943, KMOF, 9 octombrie 1943, HdtL pres. VKF [Com. Statului-Major] 1, 6218/1943. 

109 Documentele procedurale impotriva cápitanului Brunó Tóvisváry si a colegilor sái, octombrie 1943-martie 1944. 
Karsai 1962. Il: 417—430. 

110 ANRSJHD, Fond 27 (Prefectura judetului Hunedoara), dos. 266/1941, f. 7. 

tratament au avut parte detasamentele de muncá obligatorie din Transnistria aflate sub conducerea 
germanilor. 

Condiţiile de viață si de muncă a persoanelor înregimentate în batalioanele de muncă obligatorie din 
România și Ungaria erau stabilite în mare măsură de conducerea de rang inferior, aşadar de comandanții 
taberelor si de ofițeri. Desi în general comportamentul ofițerilor si al gardienilor era monstruos existau 
şi cazuri în care aceștia erau mai îngăduitori (poate din omenie, poate ca urmare a mituirii). Ordonanța 
Ministerului Apărării Naţionale, emisă la sfârșitul lunii iulie şi transmisă garnizoanei din Chişinău, care a 
interzis ca ofiţerii să mai favorizeze unii deținuți, atestă faptul că acest fenomen era destul de răspândit 
(Trascá 2010: 193-194, Cf: Șerbănescu 1997. I: 398). 


4. Concluzii 


m Între sistemul muncii obligatorii din România si Ungaria au existat diferente marcante din punctul 
de vedere al organizării, al obiectivului de funcţionare si al consecventei. Din perspectiva legislativă, 
o importantă deosebire a constat în faptul cá în Ungaria, legile antievreiești — astfel si cele legate de 
detașamentele de muncă obligatorie — au fost puse în circulaţie prin votul unui Parlament functional. În 
România -în lipsa Parlamentului — sistemul muncii obligatorii era reglementat nu de legi, ci de Decrete- 
lege semnate de generalul (din august 1941 mareșalul) lon Antonescu, care era preşedintele Consiliului 
de Ministri. În România, scutirile de la serviciul muncii obligatorii puteau fi ráscumpárate cu bani, pe 
când în Ungaria acest lucru nu era posibil în mod oficial. În România, înregimentarea evreilor şi afacerile 
legate de sistemul de scutiri au urmat mai multe scopuri: distrugerea puterii economice a populaţiei 
evreiești, utilizarea specialiştilor indispensabili, exploatarea muncii fizice gratuite. Instituția muncii obli- 
gatorii era strâns legată de măsurile discriminative din punct de vedere economic, așa cum erau, de 
pildă, exproprierile în cazul proprietăţilor private, agricole sau industriale ori excluderea concurenţei 
din economie. Aşadar, odată cu înrolările în serviciul muncii obligatorii se dorea şi românizarea vieții 
economice si publice (Friling - loanid - lonescu 2005: 183-192, Ancel 2008: 170). Cu ocazia unei adunări 
a Consiliului de Miniştri din 5 august 1941, Mihai Antonescu, vicepreşedintele Consiliului de Ministri, 
a subliniat faptul că în acel moment, datorită condiţiilor politice interne și externe, există posibilitatea 
- ce nu poate fi ratată — excluderii evreilor din viața economică si a propulsării elementelor românești. 
Totodată a atras atenţia și asupra faptului că toate aceste acţiuni trebuie să fie executate pas cu pas, în 
mod sistematic, în așa fel încât economia românească să nu aibă de suferit în urma lor. Tocmai din acest 
motiv, în cazul detasamentelor de muncă se va avea în vedere eficacitatea acestora si posibilitatea înlo- 
cuirii israeliților specialişti. Antonescu a menţionat si faptul cá, de pildă, inginerii vor fi chemaţi la munca 
obligatorie doar în cazul în care pot fi înlocuiţi la locul lor de muncă, iar cei din detașamente vor fi folosiţi 
doar acolo unde pot fi utilizate cunoştinţele lor de specialitate (Benjamin 1993: 302).'"! Evident, nici forța 
de muncă gratuită sau ieftină nu era un aspect de neglijat, deoarece multe dintre activităţi — reparații 
ale căilor ferate si ale drumurilor importante din punctul de vedere al circulaţiei militare si civile - erau 
realizate de evrei luați la munca obligatorie. Forța de muncă evreiască s-a dovedit o verigă deosebit de 
importantă si în cazul industriei militare, dar si în cadrul altor unităţi de producţie ori în agricultură. În 
anul 1943, erau angajaţi în fabricile si întreprinderile din ţară peste 21 000 de evrei luaţi la muncă obli- 
gatorie, în majoritatea muncitori calificaţi si specialiști. În general nu erau plătiţi, exceptând persoanele 
care lucrau în unitățile producătoare de obiecte de uz militar. Acestea au primit o remuneratie cores- 
punzătoare soldei zilnice (Ancel 2008: 169). 

În cazul ambelor țări, excluderea evreilor din armată si concentrarea lor în unităţile de muncă obliga- 
torie pot fi puse în legătură cu desfășurarea relaţiilor cu Germania și cu evenimentele care au avut loc pe 


111 De pildă, cunoştinţele de specialitate ale inginerilor erau valorificate în atelierele de cale ferată din Craiova, regiunea 
Olteniei. Dintre cei 40 de ingineri care au condus lucrările de fabricare şi reparaţie a locomotivelor, 36 erau evrei 
înrolați la munca obligatorie şi doar 4 români. Legat de acest lucru s-a pus şi problema cá în locul inginerilor români 
lucrează evreii, în timp ce românii practică sporturi de relaxare ori se ocupă de tot feluri de activități comerciale, pe 
jumătate sau pe de-a întregul ilegale. Şerbănescu 1998: 150. 

plan intern si extern. Ín Románia, discriminarea antisemitá si rasialá a luat amploare in timpul pierderilor 
teritoriale din 1940, iar dupá septembrie 1940, drept urmare a dispozitiilor guvernului legionar, a fost 
mai accentuată. Aderarea României la Pactul Tripartit din 23 noiembrie si semnarea acordului econo- 
mic româno-german la 4 decembrie au însemnat legalizarea excluderii evreilor din armată și a utilizării 
forței de muncă a acestora în scopurile statului. Totodată, instituția muncii obligatorii se află în strânsă 
legătură şi cu concentrarea forțată de populaţie (vezi: Ancel 2008: 354-362). În urma evreilor — evacuaţi 
din mediul rural începând din vara anului 1941 și concentrați în marile centre urbane - au rămas valori 
mobile importante. În afară de acest lucru, forţa lor de muncă era utilizată, la fel ca si a celor rămaşi pe 
loc, în cadrul unor activităţi agricole, infrastructurale și de sistematizare a localităţilor. De multe ori, rabi- 
nii si liderii comunităţilor evreiești erau folosiți de putere ca mijloace de colectare a valorilor materiale. 
În vederea adunării mai eficiente a împrumutului reîntregirii care s-a impus evreilor, în luna august 1941, 
toti rabinii şi liderii comunităţilor evreieşti din taberele de muncă si lagărele de internare au fost lăsaţi 
acasă cu sarcina de a convinge comunităţile din care făceau parte să contribuie la împrumut. Cu această 
ocazie, liderii comunităților trebuiau să meargă mai întâi la Bucureşti, unde au primit instrucțiuni în legă- 
tură cu această acţiune de la Wilhelm Filderman, liderul Federaţiei Uniunilor Comunităţilor Evreieşti din 
România.!'!? Uneori au fost trimişi acasă si intelectualii, deoarece guvernului îi era teamă că împrumutul 
reîntregirii ar putea suferi un total eşec. La începutul lunii noiembrie 1941, Comunitatea Evreilor Orto- 
docsi din Deva a cerut Centrului de Recrutare din judeţul Hunedoara să permită plecarea din tabără a cel 
puţin doi intelectuali din Haţeg, deoarece toti intelectualii evrei fuseseră luați din oras, iar astfel se putea 
întâmpla să nu mai fie cine să facă propagandă pentru imprumut.'? 

Munca obligatorie, care viza în primul rând bărbaţii aflaţi la vârsta îndeplinirii serviciului militar, a 
afectat populaţia evreiască, ce deținea forța de muncă cea mai valoroasă. Potrivit datelor Congresului 
Mondial Evreiesc, în Ardealul de Nord erau concentrați aproximativ 82% dintre bărbați, iar în Transilvania 
de Sud doar 67%, această cifră fiind mai scăzută, printre altele, si din cauza scutirilor. În ambele cazuri, 
prima garnizoană se afla, în general, într-o regiune mai restrânsă; astfel, o treime dintre cei concentrați 
din Ardealul de Nord au ajuns la Batalionul 10 Baia Mare, în timp ce peste două treimi dintre cei proveniți 
din Transilvania de Sud au rămas în localitățile de baştină sau în judeţ ori au fost repartizați în detasa- 
mentele de muncă din apropiere. În urma intrării în război din anul 1941, o treime dintre batalioanele 
de muncă din Ardealul de Nord au ajuns pe front, o mare parte a membrilor acestora pierzându-și viaţa. 
Majoritatea celor concentrați în Transilvania de Sud - aflată sub autoritate românească - au continuat 
însă munca fizică în spatele frontului.!!+ 

Condiţiile de viață si de muncă ale celor din tabere erau diferite nu doar în funcţie de paznici și co- 
mandanti, ci depindeau si de regiunea în care se aflau. Evreii care munceau în Transilvania de Sud trăiau 
în condiţii mult mai bune decât camarazii lor din Transnistria, supravegheați de germani. În Ardealul de 
Sud, de fapt în toată regiunea Vechiului Regat, numărul acelor evrei care și-au pierdut viața din cauza 
relelor tratamente din taberele de muncă a fost foarte redus. Evident, de la o regiune la alta, condiţiile 
de viață se schimbau si în funcţie de tipul de activitate. 

În Ungaria, sistemul a cauzat decesul unui număr impresionant de evrei, însă totodată a și salvat de 
la moarte sigură zeci de mii de oameni. În România, însă, numărul cazurilor de deces a fost relativ mic. 
Referitor la ambele țări se poate afirma că serviciul muncii obligatorii a evreilor era un sistem cu caracter 
antisemit, bazat în primul rând pe o ideologie rasistă, dar motivul înfiinţării acestuia nu a fost extermina- 
rea.!'5 Evident, o altă chestiune era însă viitorul destin al evreilor luaţi la muncă obligatorie. Se cunoaşte 
faptul că lon Antonescu, de pildă, a considerat instituţia muncii obligatorii doar o soluţie provizorie, iar 
pe termen lung a plănuit o rezolvare definitivă a problemei evreiești, așadar îndepărtarea evreilor din 
țară (Ancel 2003: 131). 

Literatura de specialitate stabileste numárul victimelor sistemului muncii obligatorii din Ungaria la 
50-70 de mii de persoane. Majoritatea acestora, aproximativ 25-40 de mii de oameni, au pierit pe fron- 
tul de est sau ín captivitate sovieticá inainte de ocuparea Ungariei de cátre armata germaná in martie 


112 ANRSJHD, Fond 27 (Prefectura judetului Hunedoara), dos. 266/1941, f. 402-487, Cf.: Serbánescu 1997. I: 406. 

113 ANRSJHD, Fond 27 (Prefectura judetului Hunedoara), dos. 266/1941, f. 487. 

114 ACSIER, fond. III (Congersul Mondial Evreiesc), pe baza chestionarelor dos. 10, 12 si 21, Gidó 2010: 34-35. 

115 Ín Románia a fácut exceptie, probabil, doar Detasamentul de muncá fortatá 120 din Balta (Transnistria), unde 
ponderea mortalităţii era mult mai ridicată decât în celelalte detasamente. 

1944.116 În ceea ce priveşte victimele sistemului muncii obligatorii din Románia nu au fost realizate evi- 
dente; numărul evreilor dispăruţi aici nu reiese în mod distinct din statisticile Holocaustului românesc. 

În Ungaria, după război, multi dintre gardienii si ofiţerii care au săvârşit atrocități şi crime au fost 
aduși în fata Tribunalului Poporului şi judecați. În România, judecarea criminalilor de război s-a făcut 
de Tribunale ale Poporului înfiinţate la Cluj și la București, dar procesele de aici se ocupau cu crimele 
de război și alte delicte săvârșite împotriva poporului de pe teritoriul Ardealului de Nord, așadar sub 
suveranitate maghiară, ori judecau încălcări ale legii care fuseseră comise sub suveranitate românească 
şi aveau legătură - în primul rând - cu deportările din Transnistria și atrocitățile din Bucovina, Basarabia 
şi Moldova, nu cu sistemul de muncă obligatorie.''7 

DESPRE INSTITUTUL PENTRU STUDIEREA PROBLEMELOR MINORITÁTILOR 
NATIONALE 


ABOUT THE ROMANIAN INSTITUTE FOR RESEARCH ON NATIONAL MINORITIES 

INSTITUTUL PENTRU STUDIEREA PROBLEMELOR MINORITÁTILOR NATIONALE (ISPMN) functioneazá ca 

EScop si activităţi de bază 

E Direcţii principale de cercetare 

Schimbare de abordare în România, în domeniul politicilor față de minoritățile nationale: analiza 
politico-institutionalá a istoriei recente; 

Dinamica etno-demografică a minorităţilor din România; 

Revitalizare etnică sau asimilare? Identitáti în tranziţie, analiza transformărilor identitare la minoritățile 
etnice din România; 

Analiza rolului jucat de etnicitate în dinamica stratificării sociale din România; 

Patrimoniul cultural instituțional al minorităților din România; 

Patternuri ale segregării etnice; 

Bilingvismul: modalități de producere, atitudini si politici publice; 

Noi imigranţi în România: modele de încorporare și integrare. 


The ROMANIAN INSTITUTE FOR RESEARCH ON NATIONAL MINORITIES (RIRNM) is a legally constituted 

B Aim 

The inter- and multidisciplinary study and research of the preservation, development and expression 

minorities and of other ethnic communities in Romania. 


E Major research areas 

Changing policies regarding national minorities in Romania: political and institutional analyses of recent 
history; 

Ethno-demographic dynamics of minorities in Romania; 

Identities in transition — ethnic enlivening or assimilation? (analysis of transformations in the identity of 

A kolozsvári székhelyű, jogi személyként működő NEMZETI KISEBBSÉGKUTATÓ INTÉZET (NKI) a Román 
Kormány hatáskörébe tartozó közintézmény. 


E Célok 

A romániai nemzeti kisebbségek és más etnikai közösségek etnikai identitásmegőrzésének, 
-változásainak, -kifejeződésének, valamint ezek szociológiai, történelmi, kulturális, nyelvészeti, vallásos 
és más jellegű aspektusainak kutatása, tanulmányozása. 


E Főbb kutatási irányvonalak 

A romániai kisebbségpolitikában történő változások elemzése: jelenkortörténetre vonatkozó 
intézménypolitikai elemzések; 

A romániai kisebbségek népességdemográflai jellemzői; 

Átmeneti identitások - etnikai revitalizálás vagy asszimiláció? (a romániai kisebbségek identitásában 
végbemenő változások elemzése); 

Az etnicitás szerepe a társadalmi rétegződésben; 

A romániai nemzeti kisebbségek kulturális öröksége; 

Az etnikai szegregáció modelljei; 

A kétnyelvűség módozatai, az ehhez kapcsolódó attitűdök és közpolitikák; 

Új bevándorlók Romániában: társadalmi és gazdasági beilleszkedési modellek. 

B Nr.25 

Könczei Csongor: De la Kodoba la Codoba. Despre 
schimbarea identității etnice secundare într-o 
familie de muzicanți romi dintr-un sat din Câmpia 
Transilvaniei 

Hogyan letta Kodobákból Codoba? , Másodlagos" 
identitásváltások egy mezőségi cigánymuzsikus 
családnál 


B Nr. 26 

Marius Lazár: Semanticá socialá si etnicitate. 
O tipologie a modurilor identitare discursive în 
România 


E Nr. 27 

Horváth István (coord.) - Veress Ilka — Vitos Katalin: 
Közigazgatási nyelvhasználat Hargita megyében 
az önkormányzati és a központi kormányzat 
megyeszintű intézményeiben 

Utilizarea limbii maghiare în administraţia publică 
locală și în instituţiile deconcentrate din judeţul 
Harghita 


E Nr. 28 
Sarău Gheorghe: Bibliografie selectivă privind 
rromii (1990 - 2009) 


E Nr. 29 

Livia Popescu, Cristina Rat, Adina Rebeleanu: „Nu 
se face discriminare!'...doar accesul este inegal. Di- 
ficultáti în utilizarea serviciilor de sănătate de către 
populaţia romă din România/ „No discrimination!” 
Just unequal access... Barriers in the use of health- 
care services among the Romanian Roma 


E Nr.30 
Kiss Tamás - Veress Ilka: Minorităţi din România: 
dinamici demografice si identitare 


B Nr.31 

Sólyom Zsuzsa: Ancheta sociologicá — Coeziune 
socialá si climat interetnic ín Románia, octombrie — 
noiembrie 2008 


E Nr. 32 

Könczei Csongor: Művészeti szakoktatás avagy 
műkedvelő hagyományőrzés? Helyzetkép a románi- 
ai magyar iskolai néptáncoktatásról 


E Nr. 33 
Veress Ilka: Strategiile de reproducere culturală ale 
minorității armene din România 


E Nr. 34 
Kiss Dénes: Sistemul instituțional al minorităților 
etnice din România 


E Nr. 35 

Gidó Attila - Sólyom Zsuzsa: Kolozsvár, Nagykároly 
és Nagyvárad zsidó túlélői. A Zsidó Világkongresz- 
szus 1946-os észak-erdélyi felmérése 

The surviving Jewish inhabitants of Cluj, Carei and 
Oradea. The survey of the World Jewish Congress 
in 1946 


BW Nr. 36 

Marin Timeea Elena: „We are Gypsies, not Roma“. 
Ethnic Identity Constructions and Ethnic Stere- 
otypes - an example from a Gypsy Community in 
Central Romania 


E Nr. 37 

Kiss Dénes: Romániai magyar nonprofit szervezetek 
— 2009 - 2010. A szervezetek adatbázisának 
bemutatása és a nonprofit szektor szociológiai 
elemzésea 

B Nr. 38 

Lazăr Andreea: O cartografiere a concepțiilor 
„Populare” despre apartenența naţională în statele 
membre ale Uniunii Europene 


B Nr. 39 

Gidó Attila: School Market and the Educational 
Institutions in Transylvania, Partium and Banat 
between 1919 and 1948 


B Nr. 40 

Horváth István: Romania and Moldova, Migration 
mid-19th Century to Present, with Special Focus 

on Minorities Migration/Migratia din Románia si 
Republica Moldova de la mijlocul secolului XIX până 
in prezent, cu accent pe migratia minoritátilor 


E Nr. 41 
Plainer Zsuzsa: WHAT TO GIVE IN RETURN? Suspicion 
in a Roma shantytown from Romania 


B Nr. 42 


Sorbân Angella: Kisebbség - társadalomszerkezet — 
kétnyelvűség 

E Nr. 43 

Kiss Tamás - Barna Gergő: Népszámlálás 2011 
Erdélyi magyar népesedés a XXI. század első évti- 
zedében. Demográfiai és statisztikai elemzés 


E Nr. 44 

Plainer Zsuzsa: Controlul presei locale orádene ín 
primii ani ai sistemului ceausist. Descriere generalá 
si aspecte minoritare 


E Nr. 45 
Remus Gabriel Anghel: Migrația croaților din 
Románia. Între migrație etnică si migrație de muncă 


E Nr. 46 
Gheorghe Sarău: Istoricul studiului limbii rromani si 
al scolarizárii rromilor în Románia (1990-2012) 


E Nr. 47 
Könczei Csongor - Sárkány Mihály - Enikő Vincze: 
Etnicitate si economie 


